title: 2005/363/EZ: Odluka Komisije od 2. svibnja 2005. o mjerama zaštite zdravlja životinja od afričke svinjske kuge u Sardiniji, Italija (priopćena pod brojem dokumenta C(2005) 1321)  Tekst značajan za EGP

text:
               03/Sv. 63

               HR

               Službeni list Europske unije

               207

         32005D0363

               L 118/39

               SLUŽBENI LIST EUROPSKE UNIJE

         ODLUKA KOMISIJE
   od 2. svibnja 2005.
   o mjerama zaštite zdravlja životinja od afričke svinjske kuge u Sardiniji, Italija
   (priopćena pod brojem dokumenta C(2005) 1321)
   (Tekst značajan za EGP)
   (2005/363/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 89/662/EEZ od 11. prosinca 1989. o veterinarskim pregledima u trgovini unutar Zajednice radi uspostave unutarnjeg tržišta (1), a posebno njezin članak 9. stavak 4.,
   uzimajući u obzir Direktivu Vijeća 90/425/EEZ od 26. lipnja 1990. o veterinarskim i zootehničkim pregledima u trgovini određenim živim životinjama i proizvodima unutar Zajednice radi uspostave unutarnjeg tržišta (2), a posebno njezin članak 10. stavak 4.,
   uzimajući u obzir Direktivu Vijeća 2002/99/EZ od 16. prosinca 2002. o utvrđivanju zdravstvenih pravila za životinje kojima se uređuje proizvodnja, prerada, stavljanje u promet i uvoz proizvoda životinjskog podrijetla namijenjenih prehrani ljudi (3), a posebno njezin članak 4. stavak 3.,
   budući da:

               (1)

               Odluka Komisije 2003/514/EZ od 10. srpnja 2003. o mjerama zaštite zdravlja od afričke svinjske kuge u Sardiniji, Italija (4), donesena je kao odgovor na pojavu afričke svinjske kuge u provinciji Nuoro, Sardinija, Italija.

               (2)

               Godine 2004. došlo je do ponovnog ozbiljnog izbijanja afričke svinjske kuge na Sardiniji. Afrička svinjska kuga mora se još uvijek smatrati endemskom bolesti kod populacije domaćih i divljih svinja u provinciji Nuoro. Osim toga zabilježeno je nekoliko izbijanja te bolesti kod domaćih svinja i u drugim provincijama Sardinije.

               (3)

               Stanje bolesti moglo bi ugroziti stada svinja u drugim regijama Italije i drugim državama članicama s obzirom na trgovinu živim svinjama, sjemenom, jajnim stanicama i zamecima svinja, svinjskim mesom, proizvodima od svinjskog mesa i drugim proizvodima koji sadrže svinjsko meso.

               (4)

               Italija poduzima mjere suzbijanja afričke svinjske kuge na Sardiniji u okviru Direktive Vijeća 2002/60/EZ od 27. lipnja 2002. o utvrđivanju posebnih odredaba za kontrolu afričke svinjske kuge i o izmjeni Direktive 92/119/EEZ koja se odnosi na tješinsku bolest i afričku svinjsku kugu (5).

               (5)

               Italija je preispitala do sada poduzete mjere za suzbijanje bolesti s obzirom na ponovno izbijanje bolesti u 2004.

               (6)

               Odluka Komisije 2005/362/EZ od 2. svibnja 2005. o odobrenju plana za iskorjenjivanje afričke svinjske kuge kod divljih svinja na Sardiniji, Italija (6), donesena je s ciljem odobrenja plana iskorjenjivanja afričke svinjske kuge kod divljih svinja koji je predočila Italija.

               (7)

               U svjetlu trenutačne epidemiološke situacije, primjereno je primijeniti daljnje mjere Zajednice na cjelokupno područje Sardinije vezano na promet živim svinjama i sjemenom, jajnim stanicama i zamecima svinja, te isporuke svinjskog mesa, proizvoda od svinjskog mesa i proizvoda koji sadrže svinjsko meso.

               (8)

               Potrebno je predvidjeti određena izuzeća od mjera predviđenih u toj Odluci za svinjsko meso koje potječe od svinja koje su ušle na Sardiniju kao svinje za klanje u skladu s Direktivom Vijeća 64/432/EEZ od 26. lipnja 1964. o zdravstvenim problemima životinja koji utječu na trgovinu govedima i svinjama unutar Zajednice (7) ili Direktivom Vijeća 72/462/EEZ od 12. prosinca 1972. o problemima u vezi sa zdravljem i veterinarskim pregledima pri uvozu goveda, svinja te svježeg mesa iz trećih zemalja (8) ili Direktivom Vijeća 2004/68/EZ od 26. travnja 2004. o utvrđivanju pravila zdravlja životinja za uvoz u i provoz kroz Zajednicu određenih živih papkara i o izmjeni direktiva 90/426/EEZ i 92/65/EEZ i stavljanju izvan snage Direktive 72/462/EEZ (9) ili koje zadovoljavaju određene zahtjeve ove Odluke.

               (9)

               Također je potrebno predvidjeti određena izuzeća za proizvode od svinjskog mesa i druge proizvode koji sadrže svinjsko meso dobiveno od mesa koje je ušlo na Sardiniju kao svježe svinjsko meso u skladu s Direktivom Vijeća 64/433/EEZ od 26. lipnja 1964. o zdravstvenim problemima koji utječu na promet svježim mesom unutar Zajednice (10) ili u skladu s Direktivom 2002/99/EZ ili koje zadovoljava odredbe Direktive Vijeća 77/99/EEZ od 21. prosinca 1976. o zdravstvenim problemima koji utječu na proizvodnju i stavljanje u promet mesnih proizvoda i određenih drugih proizvoda životinjskoga podrijetla (11) ili koje zadovoljava određene zahtjeve ove Odluke.

               (10)

               S ciljem osiguranja da se svinjsko meso, proizvodi od svinjskog mesa i drugi proizvodi koji sadrže svinjsko meso, koji ne ispunjavaju određene zahtjeve zdravlja životinja, ne isporučuju sa Sardinije i da bi se osigurala sljedivost takvog svinjskog mesa i proizvoda, to svinjsko meso treba biti posebno označeno. Te posebne oznake moraju biti takve da ih se ne može pobrkati s ovalnim žigom za svinjsko meso predviđenim u točki 50. poglavlja XI. Priloga I. Direktivi 64/433/EEZ, odnosno nakon datuma njegove primjene s oznakom zdravstvene ispravnosti u skladu s Uredbom (EZ) br. 854/2004 Europskog parlamenta i Vijeća od 29. travnja 2004. o utvrđivanju posebnih pravila organizacije službenih kontrola proizvoda životinjskog podrijetla namijenjenih prehrani ljudi (12), i s ovalnim žigom za svinjsko meso i druge proizvode koji sadrže svinjsko meso predviđenim u točki 4. poglavlja VI. Priloga B Direktivi 77/99/EEZ, ili nakon datuma njegove primjene s identifikacijskom oznakom u skladu s Uredbom (EZ) br. 853/2004 Europskog parlamenta i Vijeća od 29. travnja 2004. o utvrđivanju određenih higijenskih pravila za hranu životinjskog podrijetla (13).

               (11)

               Zato je potrebno staviti Odluku 2003/514/EZ izvan snage.

               (12)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Predmet i područje primjene
   Ovom odlukom utvrđuju se zdravstvena pravila za životinje:

               (a)

               za premještanje živih svinja, sjemena, jajnih stanica i zametaka svinja, otpremu svinjskog mesa, proizvoda od svinjskog mesa i drugih proizvoda koji sadrže svinjsko meso podrijetlom sa Sardinije; i

               (b)

               za označivanje svinjskog mesa, proizvoda od svinjskog mesa ili bilo kojih drugih proizvoda koji sadrže svinjsko meso podrijetlom sa Sardinije.

         Članak 2.
   Definicije
   U smislu ove Odluke primjenjuju se sljedeće definicije:

               (a)

               „svinja” kako je definirano u članku 2. točki (a) Direktive 2002/60/EZ;

               (b)

               „svinjsko meso” znači svi dijelovi svinja koji su prikladni za prehranu ljudi;

               (c)

               „proizvodi od svinjskog mesa” znači prerađeni proizvodi koji nastaju preradom svinjskog mesa ili iz daljnje prerade takvih prerađenih proizvoda, tako da se iz izrezane površine više ne može vidjeti da proizvod ima svojstva svježeg mesa;

               (d)

               „drugi proizvodi koji sadrže svinjsko meso” znači proizvodi za prehranu ljudi koji sadrže svinjsko meso ili proizvode od svinjskog mesa.

         Članak 3.
   Zabrane premještanja živih svinja, sjemena, jajnih stanica i zametaka svinja te otpreme svinjskog mesa, proizvoda od svinjskog mesa i drugih proizvoda koji sadrže svinjsko meso sa Sardinije
   Italija mora zabraniti:

               (a)

               premještanje živih svinja sa Sardinije;

               (b)

               premještanje sjemena, jajnih stanica i zametaka svinja sa Sardinije; i

               (c)

               otpremu svinjskog mesa, proizvoda od svinjskog mesa i drugih proizvoda koji sadrže svinjsko meso sa Sardinije.

         Članak 4.
   Posebno označivanje svinjskog mesa, proizvoda od svinjskog mesa i svih drugih proizvoda koji sadrže svinjsko meso sa Sardinije
   Italija mora osigurati da su svinjsko meso, proizvodi od svinjskog mesa i svi drugi proizvodi koji sadrže svinjsko meso koje potječe od svinja zaklanih na Sardiniji označeni posebnom oznakom zdravstvene ispravnosti ili identifikacijskom oznakom koja se ne može pobrkati sa žigom Zajednice i koji ni u kom slučaju ne smije biti ovalan.
   Članak 5.
   Izuzeća od članaka 3. i 4. vezano uz svinjsko meso
   1.   Odstupajući od članka 3. točke (c), Italija može odobriti isporuku svinjskog mesa sa Sardinije u područja izvan Sardinije ako su ispunjeni uvjeti predviđeni u stavcima 2. do 5. ovog članka.
   2.   Svinjsko meso mora potjecati:

               (a)

               bilo od svinja:

                           i.

                           koje su ušle na Sardiniju kao svinje za klanje u skladu s Direktivom 64/432/EEZ ili Direktivom 72/462/EEZ ili Direktivom 2004/68/EZ; i

                           ii.

                           koje zadovoljavaju uvjete određene u Prilogu II. dijelu A;

               (b)

               ili od svinja:

                           i.

                           koje su boravile najmanje četiri mjeseca prije datuma prijevoza u klaonicu na gospodarstvu podrijetla na Sardiniji koje mora biti smješteno izvan područja navedenih na popisu u Prilogu I.; i

                           ii.

                           koje zadovoljavaju uvjete određene u Prilogu II.

         3.   Svinjsko meso mora biti proizvedeno, uskladišteno i prerađeno u objektima:

               (a)

               koji su odobreni za tu svrhu od strane nadležnoga tijela; i

               (b)

               u kojima se meso proizvodi, skladišti ili prerađuje odvojeno od drugog mesa koje ne ispunjava odredbe stavka 2.

         4.   Odstupajući od članka 4. ove Odluke, svinjsko meso mora biti označeno ovalnim žigom predviđenim u točki 50. poglavlja XI. Priloga I. Direktivi 64/433/EEZ odnosno nakon datuma njegove primjene, oznakom zdravstvene ispravnosti u skladu s Uredbom (EZ) br. 854/2004.
   5.   Svinjsko meso:

               (a)

               podliježe veterinarskom certificiranju u skladu s člankom 5. Direktive 2002/99/EZ; i

               (b)

               mora pratiti prilikom odlaska sa Sardinije certifikat za unutarnju trgovinu utvrđen Uredbom Komisije (EZ) br. 599/2004 (14) ispunjen posebnim sanitarnim zahtjevom utvrđenim u Prilogu III. ovoj Odluci.

         Članak 6.
   Odstupanja od članaka 3. i 4. za proizvode od svinjskog mesa i za sve druge proizvode koji sadrže svinjsko meso
   1.   Odstupajući od točke (c) članka 3., Italija može odobriti otpremu proizvoda od svinjskog mesa i bilo kojih drugih proizvoda koji sadrže svinjsko meso sa Sardinije u područja izvan Sardinije ako su ispunjeni uvjeti predviđeni u stavcima 2. do 5. ovog članka.
   2.   Proizvodi moraju biti:

               (a)

               dobiveni od mesa koje je ušlo na Sardiniju kao svježe svinjsko meso u skladu s Direktivom 64/433/EEZ odnosno Direktivom 2002/99/EZ; ili

               (b)

               dobiveni od svinjskog mesa koje zadovoljava odredbe članka 5. ove Odluke; ili

               (c)

               u skladu s člankom 4. stavkom 1. Direktive 2002/99/EZ i moraju se podvrgnuti priznatoj obradi kojom se učinkovito uklanja virus afričke svinjske kuge, kako je navedeno u Prilogu III. istoj Direktivi.

         3.   Proizvodi moraju biti proizvedeni, skladišteni i prerađeni u objektima:

               (a)

               koji su odobreni za tu svrhu od strane nadležnog tijela; i

               (b)

               u kojima se proizvode, skladište ili prerađuju samo proizvodi koji su u skladu sa stavkom 2.

         4.   Odstupajući od članka 4., ti proizvodi moraju biti označeni ovalnim žigom predviđenim u točki 4. poglavlja VI. Priloga B Direktivi 77/99/EEZ odnosno nakon isteka datuma njegove primjene, s identifikacijskom oznakom u skladu s Uredbom (EZ) br. 853/2004.
   5.   Proizvodi:

               (a)

               podliježu veterinarskom certificiranju u skladu s člankom 5. Direktive 2002/99/EZ; i

               (b)

               mora ih pratiti prilikom odlaska sa Sardinije certifikat za unutarnju trgovinu utvrđen Uredbom (EZ) br. 599/2004 popunjen posebnim sanitarnim zahtjevom utvrđenim u Prilogu IV. ovoj Odluci.

         Članak 7.
   Obavještavanje Komisije i drugih država članica
   Italija obavješćuje Komisiju i druge države članice svakih šest mjeseci od datuma Odluke o:

               (a)

               ažuriranom popisu odobrenih objekata navedenih u članku 5. stavku 3. i članku 6. stavku 3; i

               (b)

               popisu svih pošiljaka svinjskog mesa, proizvoda od svinjskog mesa i svih drugih proizvoda koji sadržavaju svinjsko meso koje je certificirano kako je predviđeno u članku 5. stavku 4. i članku 6. stavku 4.; i

               (c)

               o bitnim podacima o primjeni ove Odluke.

         Članak 8.
   Stavljanje izvan snage
   Odluka 2003/514/EZ stavlja se izvan snage.
   Članak 9.
   Upućivanja
   Ova je Odluka upućena državama članicama.

      Sastavljeno u Bruxellesu 2. svibnja 2005.

            Za Komisiju

         Markos KYPRIANOU

            Član Komisije

      (1)  SL L 395, 30.12.1989., str. 13. Direktiva kako je zadnje izmijenjena Direktivom 2004/41/EZ Europskog parlamenta i Vijeća (SL L 157, 30.4.2004., str. 33.).

      (2)  SL L 224, 18.8.1990., str. 29. Direktiva kako je zadnje izmijenjena Direktivom 2002/33/EZ Europskog parlamenta i Vijeća (SL L 315, 19.11.2002., str. 14.).

      (3)  SL L 18, 23.1.2003., str. 11.

      (4)  SL L 178, 17.7.2003., str. 28.

      (5)  SL L 192, 20.7.2002., str. 27. Direktiva kako je izmijenjena Aktom o pristupanju iz 2003.

      (6)  SL L 118, 5.5.2005., str. 36.

      (7)  SL 121, 29.7.1964., str. 1977/64. Direktiva kako je zadnje izmijenjena Uredbom (EZ) br. 1/2005 (SL L 3, 5.1.2005., str. 1.).

      (8)  SL L 302, 31.12.1972., str. 28. Direktiva kako je zadnje izmijenjena Uredbom (EZ) br. 807/2003 (SL L 122, 16.5.2003., str. 36.).

      (9)  SL L 139, 30.4.2004., str. 321.

      (10)  SL 121, 29.7.1964., str. 2012/64. Direktiva kako je zadnje izmijenjena Aktom o pristupanju iz 2003.

      (11)  SL L 26, 31.1.1977., str. 85. Direktiva kako je zadnje izmijenjena Aktom o pristupanju iz 2003.

      (12)  SL L 139, 30.4.2004., str. 206. Uredba kako je izmijenjena Uredbom (EZ) br. 882/2004 (SL L 165, 30.4.2004., str. 1.).

      (13)  SL L 139, 30.4.2004., str. 55.

      (14)  SL L 94, 31.3.2004., str. 44.

      PRILOG I.

         Područja na Sardiniji kako je navedeno u točki (b) podtočki i. članka 5. stavka 2.

                  (a)

                  U provinciji Nuoro: cjelokupno područje.

                  (b)

                  U provinciji Sassari: područja općina Ala’ dei Sardi, Anela, Banari, Benetutti, Bessude, Bonnanaro, Bono, Bonorva, Borutta, Bottidda, Budduso’, Bultei, Burgos, Cheremule, Cossoine, Esporlatu, Giave, Illorai, Ittireddu, Mores, Nughedu di San Nicolo’, Nule, Pattada, Siligo, Thiesi i Torralba.

      PRILOG II.

         Uvjeti kako je navedeno u članku 5. stavku 2.

      Odjeljak A

         Opće odredbe za svinje navedene u članku 5. stavku 2. točkama (a) i (b)

      Po dolasku u klaonicu, svinje navedene u članku 5. stavku 2. točkama (a) i (b) moraju se držati i klati odvojeno od drugih svinja koje ne ispunjavaju odredbe iz članka 5. stavka 2. tako da je spriječen izravan ili neizravan kontakt.
      Odjeljak B

         Posebne odredbe za svinje navedene u članku 5. stavku 2. točki (b)

                  1.

                  Gospodarstvo podrijetla svinja navedenih u članku 5. stavku 2.:

                              (a)

                              mora biti smješteno na udaljenosti od najmanje 10 km od mjesta bilo kakvog izbijanja afričke svinjske kuge do kojeg je došlo tijekom tri mjeseca prije datuma prijevoza u klaonicu svinja navedenih u članku 5. stavku 2. točki (b);

                              (b)

                              mora biti smješteno u provinciji u kojoj se provodi program praćenja i sprečavanja afričke svinjske kuge pod nadzorom nadležnog tijela i u kojoj se prema tome redovito provode mjere praćenja i sprečavanja;

                              (c)

                              na gospodarstvo nisu unesene bilo kakve svinje tijekom 30 dana prije datuma prijevoza u klaonicu svinja navedenih u članku 5. stavku 2. točki (b);

                              (d)

                              mora biti odobreno od strane nadležnoga tijela u svrhu prema toj točki.

                  2.

                  Svinje navedene u članku 5. stavku 2. točki (b) s gospodarstva podrijetla navedenog u točki 1. ovog odjeljka prevoze se u klaonicu prema sljedećim uvjetima:

                              (a)

                              službeni veterinar je proveo:

                                          i.

                                          postupke pregleda i uzorkovanja navedene u poglavlju IV., dijelu D Priloga Odluci Komisije 2003/422/EZ (1); odstupanje od uzorkovanja svinja navedeno u točki 6. toga poglavlja IV. dijela D primjenjuje se mutatis mutandis; i

                                          ii.

                                          pregled registra i identifikacijskih oznaka svinja predviđenih u člancima 4. i 5. Direktive Vijeća 92/102/EEZ (2);

                              (b)

                              postupcima pregleda i uzorkovanja navedenim u točki (a) nije dokazana prisutnost afričke svinjske kuge i pregledi prema toj točki pokazuju sukladnost s odredbama članaka 4. i 5. Direktive 92/102/EEZ;

                              (c)

                              vozila koja se koriste za prijevoz svinja navedenih u članku 5. stavku 2. točki (b) očišćena su i dezinficirana u skladu s člankom 12. Direktive 2002/60/EZ i zapečaćena od strane nadležnog tijela prije prijevoza;

                              (d)

                              nadležno tijelo odgovorno za klaonicu obaviješteno je o namjeri slanja svinja navedenih u članku 5. stavku 2. točki (b) i to tijelo obavješćuje nadležno tijelo odgovorno za gospodarstvo podrijetla o njihovom prispijeću.

                  3.

                  Za vrijeme pregleda prije i poslije klanja provedenog u klaonici, nadležno tijelo uzima u obzir sve znakove prisutnosti afričke svinjske kuge.

         (1)  SL L 143, 11.6.2003., str. 35.

         (2)  SL L 355, 5.12.1992., str. 32.

      PRILOG III.
      Odluci Komisije 2005/363/EZ

      PRILOG IV.
      Odluci Komisije 2005/363/EZ


title: 2013/746/EU: Odluka Vijeća od 10. prosinca 2013. o izmjeni Poslovnika Vijeća

text:
               12.12.2013

               HR

               Službeni list Europske unije

               L 333/77

         ODLUKA VIJEĆA
   od 10. prosinca 2013.
   o izmjeni Poslovnika Vijeća
   (2013/746/EU)
   VIJEĆE EUROPSKE UNIJE,
   uzimajući u obzir Ugovor o Europskoj uniji,
   uzimajući u obzir Ugovor o funkcioniranju Europske unije,
   uzimajući u obzir članak 2. stavak 2. Priloga III. Poslovniku Vijeća (1),
   budući da:

               (1)

               U članku 3. stavku 3. prvom i četvrtom podstavku Protokola (br. 36.) o prijelaznim odredbama priloženog Ugovoru o Europskoj uniji i Ugovoru o funkcioniranju Europske unije određeno je da se, do 31. listopada 2014., kada Vijeće donosi akt kvalificiranom većinom te ako član Vijeća tako zatraži, mora utvrditi da države članice, koje čine kvalificiranu većinu, predstavljaju najmanje 62 % ukupnog stanovništva Unije.

               (2)

               Taj postotak se izračunava prema podacima o broju stanovnika navedenim u članku 1. Priloga III. Poslovniku Vijeća (u daljnjem tekstu „Poslovnik”).

               (3)

               Člankom 2. stavkom 2. Priloga III. Poslovniku predviđeno je da Vijeće, s učinkom od 1. siječnja svake godine, izmjenjuje podatke navedene u članku 1. tog Priloga u skladu s podacima dostupnim Statističkom uredu Europske unije na dan 30. rujna prethodne godine.

               (4)

               Stoga bi trebalo, shodno tome, izmijeniti Poslovnik za razdoblje od 1. siječnja 2014. do 31. listopada 2014. godine,

         DONIJELO JE OVU ODLUKU:
   Članak 1.
   Članak 1. Priloga III. Poslovniku zamjenjuje se sljedećim:

      „Članak 1.
      Za potrebe provedbe članka 16. stavka 5. UEU-a i članka 3. stavaka 3. i 4. Protokola (br. 36) o prijelaznim odredbama, ukupan broj stanovnika svake države članice, za razdoblje od 1. siječnja 2014. do 31. listopada 2014., je kako slijedi:

                  Država članica

                  Stanovništvo
                  (× 1 000)

                  Njemačka

                  80 523,7

                  Francuska

                  65 633,2

                  Ujedinjena Kraljevina

                  63 730,1

                  Italija

                  59 685,2

                  Španjolska

                  46 704,3

                  Poljska

                  38 533,3

                  Rumunjska

                  20 057,5

                  Nizozemska

                  16 779,6

                  Belgija

                  11 161,6

                  Grčka

                  11 062,5

                  Češka Republika

                  10 516,1

                  Portugal

                  10 487,3

                  Mađarska

                  9 908,8

                  Švedska

                  9 555,9

                  Austrija

                  8 451,9

                  Bugarska

                  7 284,6

                  Danska

                  5 602,6

                  Finska

                  5 426,7

                  Slovačka

                  5 410,8

                  Irska

                  4 591,1

                  Hrvatska

                  4 262,1

                  Litva

                  2 971,9

                  Slovenija

                  2 058,8

                  Latvija

                  2 023,8

                  Estonija

                  1 324,8

                  Cipar

                  865,9

                  Luksemburg

                  537,0

                  Malta

                  421,4

                  Ukupno

                  505 572,5

                  Prag (62 %)

                  313 455,0”.

   Članak 2.
   Ova Odluka stupa na snagu na dan objave u Službenom listu Europske unije.
   Primjenjuje se od 1. siječnja 2014.

      Sastavljeno u Bruxellesu 10. prosinca 2013.

            Za Vijeće

            Predsjednik

         R. ŠADŽIUS

      (1)  Odluka Vijeća 2009/937/EU od 1. prosinca 2009. o donošenju Poslovnika Vijeća (SL L 325, 11.12.2009., str. 35.).


title: Odluka Vijeća (EU) 2015/2088 od 10. studenoga 2015. o utvrđivanju stajališta koje treba donijeti u ime Europske unije u relevantnim odborima Gospodarske komisije Ujedinjenih naroda za Europu u vezi s prijedlozima izmjena pravilnikâ UN-a br. 12, 16, 26, 39, 44, 46, 58, 61, 74, 83, 85, 94, 95, 97, 98, 99, 100, 101, 106, 107, 110, 116 i 127, prijedlogom novog pravilnika UN-a o čelnom sudaru, prijedlozima izmjena Konsolidirane rezolucije o konstrukciji vozila (R.E.3) i prijedlogom nove Zajedničke rezolucije br. 2 (M.R.2) o definicijama pogonskih sustava vozila

text:
               19.11.2015

               HR

               Službeni list Europske unije

               L 302/103

         ODLUKA VIJEĆA (EU) 2015/2088
   od 10. studenoga 2015.
   o utvrđivanju stajališta koje treba donijeti u ime Europske unije u relevantnim odborima Gospodarske komisije Ujedinjenih naroda za Europu u vezi s prijedlozima izmjena pravilnikâ UN-a br. 12, 16, 26, 39, 44, 46, 58, 61, 74, 83, 85, 94, 95, 97, 98, 99, 100, 101, 106, 107, 110, 116 i 127, prijedlogom novog pravilnika UN-a o čelnom sudaru, prijedlozima izmjena Konsolidirane rezolucije o konstrukciji vozila (R.E.3) i prijedlogom nove Zajedničke rezolucije br. 2 (M.R.2) o definicijama pogonskih sustava vozila
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 114. u vezi s člankom 218. stavkom 9.,
   uzimajući u obzir prijedlog Europske komisije,
   budući da:

               (1)

               Unija je u skladu s Odlukom Vijeća 97/836/EZ (1) pristupila Sporazumu Gospodarske komisije Ujedinjenih naroda za Europu (UNECE) o prihvaćanju jednakih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima i uvjetima za uzajamno priznavanje homologacija dodijeljenih na temelju tih propisa („Revidirani sporazum iz 1958.”).

               (2)

               Unija je u skladu s Odlukom Vijeća 2000/125/EZ (2) pristupila Sporazumu o utvrđivanju globalnih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima („Usporedni sporazum”).

               (3)

               Direktivom 2007/46/EZ Europskog parlamenta i Vijeća (3) zamijenjeni su sustavi homologacije država članica postupkom homologacije Unije te je uspostavljen usklađeni okvir s administrativnim odredbama i općim tehničkim zahtjevima za sva nova vozila, sustave, sastavne dijelove i zasebne tehničke jedinice. Tom su se direktivom pravilnici UN-a uvrstili u sustav homologacije tipa EU-a, kao zahtjevi za homologaciju tipa ili kao alternative zakonodavstvu Unije. Od donošenja te direktive pravilnici UN-a sve više zamjenjuju zakonodavstvo Unije u okviru homologacije tipa EU-a.

               (4)

               S obzirom na iskustvo i tehnički napredak potrebno je prilagoditi zahtjeve koji se odnose na određene elemente ili značajke obuhvaćene pravilnicima UN-a br. 12, 16, 26, 39, 44, 46, 58, 61, 74, 83, 85, 94, 95, 97, 98, 99, 100, 101, 106, 107, 110, 116 i 127 te Konsolidiranom rezolucijom o konstrukciji vozila (R.E.3) radi tehničkog napretka.

               (5)

               Radi poboljšanja relevantnih odredbi o sigurnosti za motorna vozila trebalo bi donijeti novi pravilnik UN-a o čelnom sudaru. Radi usklađivanja definicija pogonskih sustava vozila trebalo bi donijeti i novu Zajedničku rezoluciju br. 2 (M.R.2) o definicijama pogonskih sustava vozila.

               (6)

               Stoga je potrebno utvrditi stajalište koje treba donijeti u ime Unije u Upravnom odboru Revidiranog sporazuma iz 1958. te u Izvršnom odboru Usporednog sporazuma u pogledu donošenja tih akata UN-a,

         DONIJELO JE OVU ODLUKU:
   Članak 1.
   Stajalište koje treba donijeti u ime Unije u Upravnom odboru Revidiranog sporazuma iz 1958. te u Izvršnom odboru Usporednog sporazuma od 9. do 13. studenoga 2015. jest da se glasuje u korist prijedloga navedenih u Prilogu ovoj Odluci.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 10. studenoga 2015.

            Za Vijeće

            Predsjednik

         P. GRAMEGNA

      (1)  Odluka Vijeća 97/836/EZ od 27. studenoga 1997. s obzirom na pristupanje Europske zajednice Sporazumu Gospodarske komisije Ujedinjenih naroda za Europu o prihvaćanju jednakih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima i uvjetima za uzajamno priznavanje homologacija dodijeljenih na temelju tih propisa („Revidirani Sporazum iz 1958.”) (SL L 346, 17.12.1997., str. 78.).

      (2)  Odluka Vijeća 2000/125/EZ od 31. siječnja 2000. o sklapanju Sporazuma o utvrđivanju globalnih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima („Usporedni sporazum”) (SL L 35, 10.2.2000., str. 12.).

      (3)  Direktiva 2007/46/EZ Europskog parlamenta i Vijeća od 5. rujna 2007. o uspostavi okvira za homologaciju motornih vozila i njihovih prikolica te sustava, sastavnih dijelova i zasebnih tehničkih jedinica namijenjenih za takva vozila (Okvirna direktiva) (SL L 263, 9.10.2007., str. 1.).

      PRILOG

                  Prijedlog Dodatka 4. nizu izmjena 04 Pravilnika br. 12 (upravljački mehanizam)

                  ECE/TRANS/WP.29/2015/92

                  Prijedlog Dodatka 6. nizu izmjena 06 Pravilnika br. 16 (sigurnosni pojasevi)

                  ECE/TRANS/WP.29/2015/93

                  Prijedlog Dodatka 3. nizu izmjena 03 Pravilnika br. 26 (vanjske izbočine)

                  ECE/TRANS/WP.29/2015/82

                  Prijedlog za niz izmjena 01 Pravilnika br. 39 (brzinomjer i brojač kilometara)

                  ECE/TRANS/WP.29/2015/83

                  Prijedlog Dodatka 10. nizu izmjena 04 Pravilnika br. 44 (sustavi za držanje djece)

                  ECE/TRANS/WP.29/2015/94

                  Prijedlog Dodatka 2. nizu izmjena 04 Pravilnika br. 46 (uređaji za neizravno gledanje)

                  ECE/TRANS/WP.29/2015/84

                  Prijedlog za niz izmjena 03 Pravilnika br. 58 (zaštita od stražnjeg podlijetanja)

                  ECE/TRANS/WP.29/2015/85

                  Prijedlog Dodatka 3. Pravilniku br. 61 (vanjske izbočine gospodarskih vozila)

                  ECE/TRANS/WP.29/2015/86

                  Prijedlog ispravka 1. Dodatka 8. nizu izmjena 01 Pravilnika br. 74 (ugradnja uređaja za osvjetljenje i svjetlosnu signalizaciju (mopedi))

                  ECE/TRANS/WP.29/2015/79

                  Prijedlog Dodatka 11. nizu izmjena 05 Pravilnika br. 83 (emisije iz vozila kategorije M1 i N1)

                  ECE/TRANS/WP.29/2015/100

                  Prijedlog Dodatka 6. nizu izmjena 06 Pravilnika br. 83 (emisije iz vozila kategorije M1 i N1)

                  ECE/TRANS/WP.29/2015/101

                  Prijedlog Dodatka 7. izvornoj inačici Pravilnika br. 85 (mjerenje neto snage)

                  ECE/TRANS/WP.29/2015/102

                  Prijedlog Dodatka 6. nizu izmjena 02 Pravilnika br. 94 (čelni sudar)

                  ECE/TRANS/WP.29/2015/95

                  Prijedlog za niz izmjena 03 Pravilnika br. 94 (čelni sudar)

                  ECE/TRANS/WP.29/2015/96

                  Prijedlog Dodatka 5. nizu izmjena 03 Pravilnika br. 95 (bočni sudar)

                  ECE/TRANS/WP.29/2015/97

                  Prijedlog Dodatka 8. nizu izmjena 01 Pravilnika br. 97 (alarmni sustavi vozila)

                  ECE/TRANS/WP.29/2015/87

                  Prijedlog Dodatka 7. nizu izmjena 01 Pravilnika br. 98 (glavna svjetla sa svjetlosnim izvorom s izbojem u plinu)

                  ECE/TRANS/WP.29/2015/80

                  Prijedlog Dodatka 11. Pravilniku br. 99 (svjetlosni izvori s izbojem u plinu)

                  ECE/TRANS/WP.29/2015/81

                  Prijedlog Dodatka 3. nizu izmjena 02 Pravilnika br. 100 (vozila na električni pogon)

                  ECE/TRANS/WP.29/2015/98

                  Prijedlog Dodatka 6. nizu izmjena 01 Pravilnika br. 101 (emisije CO2/potrošnja goriva)

                  ECE/TRANS/WP.29/2015/103

                  Prijedlog Dodatka 13. Pravilniku br. 106 (gume za poljoprivredna vozila)

                  ECE/TRANS/WP.29/2015/109

                  Prijedlog Dodatka 4. nizu izmjena 06 Pravilnika br. 107 (opća konstrukcija gradskih i međugradskih autobusa)

                  ECE/TRANS/WP.29/2015/88

                  Prijedlog Dodatka 4. nizu izmjena 05 Pravilnika br. 107 (opća konstrukcija gradskih i međugradskih autobusa)

                  ECE/TRANS/WP.29/2015/104

                  Prijedlog Dodatka 4. nizu izmjena 01 Pravilnika br. 110 (posebni sastavni dijelovi za stlačeni/ukapljeni prirodni plin)

                  ECE/TRANS/WP.29/2015/89

                  Prijedlog Dodatka 5. Pravilniku br. 116 (alarmni sustavi vozila)

                  ECE/TRANS/WP.29/2015/91

                  Prijedlog za niz izmjena 02 Pravilnika br. 127 (sigurnost pješaka)

                  ECE/TRANS/WP.29/2015/99

                  Prijedlog novog pravilnika o čelnom sudaru s naglaskom na sustavima za držanje

                  ECE/TRANS/WP.29/2015/105

                  Prijedlog za niz izmjena 01 novog pravilnika o čelnom sudaru s naglaskom na sustavima za držanje

                  ECE/TRANS/WP.29/2015/106

                  Prijedlog izmjena Konsolidirane rezolucije o konstrukciji vozila (R.E.3)

                  ECE/TRANS/WP.29/2015/111

                  Prijedlog nove Zajedničke rezolucije br. 2 (M.R.2) o definicijama pogonskih sustava vozila

                  ECE/TRANS/WP.29/2015/110


title: Odluka Vijeća od 17. veljače 2017. o novom sastavu upravnog odbora Europskog centra za razvoj strukovnog osposobljavanja

text:
               24.2.2017

               HR

               Službeni list Europske unije

               C 60/1

         ODLUKA VIJEĆA
   od 17. veljače 2017.
   o novom sastavu upravnog odbora Europskog centra za razvoj strukovnog osposobljavanja
   (2017/C 60/01)
   VIJEĆE EUROPSKE UNIJE,
   uzimajući u obzir Uredbu Vijeća (EEZ) br. 337/75 od 10. veljače 1975. o osnivanju Europskog centra za razvoj strukovnog osposobljavanja (1), a posebno njezin članak 4.,
   uzimajući u obzir imenovanje koje je predložila bugarska vlada,
   budući da:

               (1)

               Svojim odlukama od 14. srpnja 2015. (2) i 14. rujna 2015. (3) Vijeće je imenovalo članove upravnog odbora Europskog centra za razvoj strukovnog osposobljavanja na razdoblje od 18. rujna 2015. do 17. rujna 2018.

               (2)

               Mjesto člana u upravnom odboru Centra u kategoriji predstavnikâ vlada za Bugarsku postalo je slobodno ostavkom gđe Emilije VALCHOVSKE.

               (3)

               Članovi upravnog odbora navedenog centra trebali bi biti imenovani do kraja tekućeg mandata koji istječe 17. rujna 2018.,

         DONIJELO JE OVU ODLUKU:
   Članak 1.
   Sljedeća osoba imenuje se članom upravnog odbora Europskog centra za razvoj strukovnog osposobljavanja do kraja njegova mandata koji traje do 17. rujna 2018.:
   PREDSTAVNICI VLADA:

               BUGARSKA

               gđa Maria TODOROVA

         Članak 2.
   Ova se Odluka objavljuje u informativne svrhe u Službenom listu Europske unije.

      Sastavljeno u Bruxellesu 17. veljače 2017.

            Za Vijeće

            Predsjednik

         E. BARTOLO

      (1)  SL L 39, 13.2.1975., str. 1.

      (2)  SL C 232, 16.7.2015., str. 2.

      (3)  SL C 305, 16.9.2015., str. 2.


title: Odluka Vijeća (EU) 2017/418 od 28. veljače 2017. o sklapanju u ime Europske unije Sporazuma o partnerstvu u održivom ribarstvu između Europske unije i Vlade Cookovih Otoka te Protokola o provedbi uz navedeni sporazum

text:
               10.3.2017

               HR

               Službeni list Europske unije

               L 64/1

         ODLUKA VIJEĆA (EU) 2017/418
   od 28. veljače 2017.
   o sklapanju u ime Europske unije Sporazuma o partnerstvu u održivom ribarstvu između Europske unije i Vlade Cookovih Otoka te Protokola o provedbi uz navedeni sporazum
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 43. u vezi s člankom 218. stavkom 6. drugim podstavkom točkom (a) podtočkom v. i člankom 218. stavkom 7.,
   uzimajući u obzir prijedlog Europske komisije,
   uzimajući u obzir suglasnost Europskog parlamenta (1),
   budući da:

               (1)

               Unija i Vlada Cookovih Otoka u pregovorima su dogovorile Sporazum o partnerstvu u održivom ribarstvu („Sporazum”) u trajanju od pet godina koji se automatski produžuje i Protokol o provedbi uz navedeni sporazum („Protokol”), kojima se plovilima Unije odobravaju ribolovne mogućnosti u vodama nad kojima Cookovi Otoci imaju suverena prava ili nadležnost u pogledu ribarstva.

               (2)

               Sporazum i Protokol potpisani su u skladu s Odlukom Vijeća (EU) 2016/776 (2) te se privremeno primjenjuju od 14. listopada 2016.

               (3)

               Sporazumom je osnovan Zajednički odbor koji je odgovoran za praćenje ispunjavanja, tumačenja i primjene Sporazuma. Nadalje, Zajednički odbor može odobriti određene izmjene Protokola. Radi lakšeg odobravanja tih izmjena prikladno je ovlastiti Komisiju da ih, podložno posebnim uvjetima, odobri na temelju pojednostavnjenog postupka.

               (4)

               Sporazum i Protokol trebalo bi odobriti,

         DONIJELO JE OVU ODLUKU:
   Članak 1.
   Sporazum o partnerstvu u održivom ribarstvu između Europske unije i Vlade Cookovih Otoka i Protokol o provedbi uz navedeni sporazum odobravaju se u ime Unije.
   Članak 2.
   Predsjednik Vijeća u ime Unije šalje obavijesti predviđene u članku 17. Sporazuma odnosno u članku 13. Protokola (3).
   Članak 3.
   U skladu s odredbama i uvjetima utvrđenima u Prilogu ovoj Odluci, Komisija je ovlaštena u ime Unije odobriti izmjene Protokola u okviru Zajedničkog odbora.
   Članak 4.
   Ova Odluka stupa na snagu na dan donošenja.

      Sastavljeno u Bruxellesu 28. veljače 2017.

            Za Vijeće

            Predsjednik

         J. HERRERA

      (1)  Suglasnost od 14. veljače 2017. (još nije objavljena u Službenom listu).

      (2)  Odluka Vijeća (EU) 2016/776 od 29. travnja 2016. o potpisivanju, u ime Europske unije, i privremenoj primjeni Sporazuma o partnerstvu u održivom ribarstvu između Europske unije i Vlade Cookovih Otoka i Protokola o provedbi uz navedeni sporazum (SL L 131, 20.5.2016., str. 1.).

      (3)  Glavno tajništvo Vijeća objavit će dan stupanja na snagu Sporazuma i Protokola u Službenom listu Europske unije.

      PRILOG

         Opseg ovlaštenja i postupak za utvrđivanje stajališta Unije u okviru Zajedničkog odbora

                  1.

                  Komisija je ovlaštena pregovarati s Vladom Cookovih Otoka te prema potrebi uz poštovanje točke 3. ovog Priloga odobriti izmjene Protokola u odnosu na sljedeća pitanja:

                              (a)

                              preispitivanje razine ribolovnih mogućnosti, a time i odgovarajućeg financijskog doprinosa, u skladu s člankom 5. i i člankom 6. stavkom 3. točkom (a) Sporazuma i člancima 5. i 6. Protokola;

                              (b)

                              odluku o modalitetima sektorske potpore u skladu s člankom 6. stavkom 3. točkom (b) Sporazuma i člankom 3. Protokola;

                              (c)

                              tehničke uvjete i modalitete u skladu s kojima plovila Unije obavljaju svoje ribolovne aktivnosti u skladu s člankom 6. stavkom 3. točkom (c) Sporazuma i člancima 4. i 6. Protokola.

                  2.

                  U okviru Zajedničkog odbora osnovanog Sporazumom Unija:

                              (a)

                              djeluje u skladu s ciljevima koje Unija želi postići u okviru zajedničke ribarstvene politike;

                              (b)

                              slijedi Zaključke Vijeća od 19. ožujka 2012. o Komunikaciji o vanjskoj dimenziji zajedničke ribarstvene politike;

                              (c)

                              promiče stajališta usklađena s mjerodavnim pravilima koja su donijele regionalne organizacije za upravljanje ribarstvom te u kontekstu zajedničkog upravljanja obalnih država.

                  3.

                  Kada se odluku o izmjenama Protokola kako je navedeno u točki 1. namjerava donijeti na sastanku Zajedničkog odbora, poduzimaju se mjere potrebne kako bi se osiguralo da se stajalištem koje će se izraziti u ime Unije uzmu u obzir najnovije statističke, biološke i druge relevantne informacije dostavljene Komisiji.
                  U tu svrhu i na temelju tih informacija službe Komisije Vijeću ili njegovim pripremnim tijelima pravodobno prije relevantnog sastanka Zajedničkog odbora šalju na razmatranje i odobrenje dokument koji sadržava pojedinosti o prijedlogu stajališta Unije.
                  U odnosu na pitanja iz točke 1. podtočke (a), Vijeće predviđeno stajalište Unije odobrava kvalificiranom većinom glasova. U ostalim slučajevima stajalište Unije predviđeno u pripremnom dokumentu smatra se usuglašenim, osim ako se tome protivi određeni broj država članica koji predstavlja blokirajuću manjinu tijekom sastanka pripremnog tijela Vijeća ili u roku od 20 dana od primitka pripremnog dokumenta, ovisno o tome što nastupi ranije. U slučaju takvog protivljenja pitanje se upućuje Vijeću.
                  Ako tijekom daljnjih sastanaka, uključujući sastanke na licu mjesta, nije moguće postići dogovor kako bi se stajalištem Unije uzeli u obzir novi elementi, pitanje se upućuje Vijeću ili njegovim pripremnim tijelima.

                  4.

                  Komisija je pozvana pravovremeno poduzeti sve mjere potrebne kako bi se osiguralo daljnje postupanje po odluci Zajedničkog odbora, uključujući, prema potrebi, objavu relevantne odluke u Službenom listu Europske unije i podnošenje svih prijedloga potrebnih za provedbu te odluke.


title: 2006/476/EZ: Odluka Vijeća od 12. lipnja 2006. o izmjeni Odluke 1999/70/EZ u vezi s vanjskim revizorima Banque de France

text:
               01/Sv. 18

               HR

               Službeni list Europske unije

               44

         32006D0476

               L 188/7

               SLUŽBENI LIST EUROPSKE UNIJE

         ODLUKA VIJEĆA
   od 12. lipnja 2006.
   o izmjeni Odluke 1999/70/EZ u vezi s vanjskim revizorima Banque de France
   (2006/476/EZ)
   VIJEĆE EUROPSKE UNIJE,
   uzimajući u obzir Protokol o statutu Europskog sustava središnjih banaka i Europske središnje banke, priložen Ugovoru o osnivanju Europske zajednice, a posebno njegov članak 27.1.,
   uzimajući u obzir Odluku Vijeća 1999/70/EZ od 25. siječnja 1999. o vanjskim revizorima nacionalnih središnjih banaka (1),
   uzimajući u obzir Preporuku ESB/2006/5 Europske središnje banke od 13. travnja 2006. Vijeću Europske unije o vanjskim revizorima Banque de France (2),
   budući da:

               (1)

               Na temelju članka 27. stavka 1. Protokola o statutu Europskog sustava središnjih banaka i Europske središnje banka (dalje u tekstu „ESB”), reviziju računa ESB-a i nacionalnih središnjih banaka Eurosustava trebaju obavljati neovisni vanjski revizori koje je preporučilo Upravno vijeće ESB-a, a odobrilo Vijeće Europske unije.

               (2)

               Na temelju članka L.142-6 Monetarnog i financijskog pravilnika Francuske, Opće vijeće Banque de France imenuje dva ovlaštena revizora kojima se povjerava revizija računa Banque de France. Na temelju članka L.823-1 Trgovačkog kodeksa Francuske, imenuje se zamjenik revizora koji imenovane revizore zamjenjuje u slučaju njihovog odbijanja, nedostupnosti, ostavke ili smrti.

               (3)

               Mandat sadašnjih vanjskih revizora Banque de France završit će nakon revizije za financijsku godinu 2005. Stoga je potrebno imenovati vanjske revizore od financijske godine 2006.

               (4)

               Banque de France je kao svoje vanjske revizore izabrala Deloitte & Associés i Mazars & Guerard, a kao zamjenika revizora KPMG S.A. za financijsko razdoblje od 2006. do 2011. u skladu sa svojim pravilima za javnu nabavu, a ESB smatra da oni zadovoljavaju potrebne uvjete za imenovanje.

               (5)

               ESB smatra da vanjski revizori koje je odabrala Banque de France zadovoljavaju potrebne uvjete za imenovanje i stoga Upravno vijeće ESB-a preporučuje zajedničko imenovanje Deloitte & Associés i Mazars & Guerard kao vanjskih revizora, a KPMG S.A. kao zamjenika revizora za financijsko godine od 2006. do 2011.

               (6)

               Stoga je primjereno poštovati preporuku Upravnog vijeća ESB-a i na odgovarajući način izmijeniti Odluku 1999/70/EZ,

         ODLUČILO JE:
   Članak 1.
   Članak 1. stavak 4. Odluke 1999/70/EZ zamjenjuje se sljedećim:

      „4.   Deloitte & Associés i Mazars & Guerard zajedno se odobravaju za vanjske revizore Banque de France za financijske godine od 2006. do 2011.
      KPMG S.A. odobrava se za vanjskog revizora Banque de France za financijske godine od 2006. do 2011.”

   Članak 2.
   O ovoj Odluci obavješćuje se Europska središnja banka.
   Članak 3.
   Ova se Odluka objavljuje u Službenom listu Europske unije.

      Sastavljeno u Luxembourgu 12. lipnja 2006.

            Za Vijeće

            Predsjednik

         U. PLASSNIK

      (1)  SL L 22, 29.1.1999., str. 69. Odluka kako je zadnje izmijenjena Odlukom 2006/212/EZ (SL L 79, 16.3.2006., str. 25.).

      (2)  SL C 98, 26.4.2006., str. 25.


title: 2014/953/EU: Odluka Vijeća od 4. prosinca 2014. o potpisivanju, u ime Europske unije, i privremenoj primjeni Sporazuma o znanstvenoj i tehnološkoj suradnji između Europske unije i Europske zajednice za atomsku energiju te Švicarske Konfederacije kojim se Švicarska Konfederacija pridružuje programu Obzor 2020. – Okvirnom programu za istraživanja i inovacije i programu za istraživanja i osposobljavanje Europske zajednice za atomsku energiju kojim se nadopunjuje program Obzor 2020. te kojim se uređuje sudjelovanje Švicarske Konfederacije u aktivnostima ITER-a koje provodi Fuzija za energiju

text:
               30.12.2014

               HR

               Službeni list Europske unije

               L 370/1

         ODLUKA VIJEĆA
   od 4. prosinca 2014.
   o potpisivanju, u ime Europske unije, i privremenoj primjeni Sporazuma o znanstvenoj i tehnološkoj suradnji između Europske unije i Europske zajednice za atomsku energiju te Švicarske Konfederacije kojim se Švicarska Konfederacija pridružuje programu Obzor 2020. – Okvirnom programu za istraživanja i inovacije i programu za istraživanja i osposobljavanje Europske zajednice za atomsku energiju kojim se nadopunjuje program Obzor 2020. te kojim se uređuje sudjelovanje Švicarske Konfederacije u aktivnostima ITER-a koje provodi Fuzija za energiju

      (2014/953/EU)

   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 186., zajedno s člankom 218. stavkom 5.,
   uzimajući u obzir prijedlog Europske komisije,
   budući da:

               (1)

               Vijeće je 15. studenoga 2013. ovlastilo Komisiju da u ime Unije i Europske zajednica za atomsku energiju otvori pregovore sa Švicarskom Konfederacijom s ciljem sklapanja sveobuhvatnog sporazuma o znanstvenoj i tehnološkoj suradnji između Europske unije i Europske zajednice za atomsku energiju te Švicarske Konfederacije kojim se Švicarska Konfederacija pridružuje Okvirnom programu za istraživanje i inovacije – Obzor 2020. (2014.–2020.) i programu Europske zajednice za atomsku energiju za istraživanje i osposobljavanje (2014.–2018.) kojim se nadopunjuje Obzor 2020. te kojim se uređuje sudjelovanje Švicarske u projektu ITER u razdoblju 2014.–2020.

               (2)

               Navedeni pregovori uspješno su završeni, a Sporazum o znanstvenoj i tehnološkoj suradnji između Europske unije i Europske zajednice za atomsku energiju te Švicarske Konfederacije kojim se Švicarska Konfederacija pridružuje programu Obzor 2020. – Okvirnom programu za istraživanja i inovacije i programu za istraživanja i osposobljavanje Europske zajednice za atomsku energiju kojim se nadopunjuje program Obzor 2020. te kojim se uređuje sudjelovanje Švicarske Konfederacije u aktivnostima ITER-a koje provodi Fuzija za energiju („Sporazum”) trebalo bi potpisati i privremeno primjenjivati, do završetka postupaka potrebnih za njegovo sklapanje.

               (3)

               S obzirom na pitanja koja se nalaze u području primjene Ugovora o osnivanju Europske zajednice za atomsku energiju, sklapanje Sporazuma podliježe zasebnom postupku.

               (4)

               Kako bi se švicarske pravne subjekte moglo tretirati kao subjekte iz pridružene zemlje, u vezi s aktivnostima u okviru programa Obzor 2020. za koje rok istječe u zadnjem tromjesečju 2014., a posebno u vezi s pozivima u okviru posebnog cilja „Širenje izvrsnosti i sudjelovanja”, Sporazum bi trebalo privremeno primjenjivati s učinkom od 15. rujna 2014.,

         DONIJELO JE OVU ODLUKU:
   Članak 1.
   Odobrava se potpisivanje, u ime Unije, Sporazuma o znanstvenoj i tehnološkoj suradnji između Europske unije i Europske zajednice za atomsku energiju te Švicarske Konfederacije kojim se Švicarska Konfederacija pridružuje programu Obzor 2020. – Okvirnom programu za istraživanja i inovacije i programu za istraživanja i osposobljavanje Europske zajednice za atomsku energiju kojim se nadopunjuje program Obzor 2020. te kojim se uređuje sudjelovanje Švicarske Konfederacije u aktivnostima ITER-a koje provodi Fuzija za energiju, podložno sklapanju navedenog Sporazuma.
   Tekst Sporazuma priložen je ovoj Odluci.
   Članak 2.
   Predsjednika Vijeća ovlašćuje se da odredi jednu ili više osoba ovlaštenih za potpisivanje Sporazuma u ime Unije.
   Članak 3.
   Sporazum se u skladu s njegovim člankom 15. privremeno primjenjuje od 15. rujna 2014. do završetka postupaka potrebnih za njegovo sklapanje.
   Članak 4.
   Ova Odluka stupa na snagu na dan donošenja.

      Sastavljeno u Bruxellesu 4. prosinca 2014.

            Za Vijeće

            Predsjednik

         S. GOZI


title: 2001/508/EZ: Odluka Vijeća od 26. lipnja 2001. o pristupanju Europske zajednice Pravilniku br. 106 Gospodarske komisije Ujedinjenih naroda za Europu o homologaciji guma za poljoprivredna vozila i njihove prikolice

text:
               11/Sv. 122

               HR

               Službeni list Europske unije

               95

         32001D0508

               L 183/36

               SLUŽBENI LIST EUROPSKE UNIJE

         ODLUKA VIJEĆA
   od 26. lipnja 2001.
   o pristupanju Europske zajednice Pravilniku br. 106 Gospodarske komisije Ujedinjenih naroda za Europu o homologaciji guma za poljoprivredna vozila i njihove prikolice
   (2001/508/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice,
   uzimajući u obzir Odluku Vijeća 97/836/EZ od 27. studenoga 1997. s ciljem pristupanja Europske zajednice Sporazumima Gospodarske komisije Ujedinjenih naroda za Europu o donošenju jedinstvenih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima i o uvjetima za uzajamn priznavanje homologacija dodijeljenih na temelju tih propisa („Revidirani sporazum iz 1958.”) (1), a posebno njezin članak 3. stavak 3. i članak 4. stavak 2. drugu alineju,
   uzimajući u obzir prijedlog Komisije (2),
   uzimajući u obzir suglasnost Europskog parlamenta (3),
   budući da:

               (1)

               Standardni zahtjevi Pravilnika br. 109 Gospodarske komisije Ujedinjenih naroda za Europu o homologaciji guma za poljoprivredna vozila i njihove prikolice namijenjeni su uklanjanju tehničkih prepreka za trgovinu motornim vozilima između ugovornih stranaka s obzirom na automobilske gume, pri čemu se osigurava visoka razina sigurnosti i zaštite okoliša.

               (2)

               Pravilnik br. 106 dostavljen je ugovornim strankama i stupio je na snagu za ugovorne stranke koje nisu iskazale neslaganje s istim do datuma koji se navodi (navode) u Pravilniku priloženom Revidiranom Sporazumu iz 1958.

               (3)

               Pravilnik br. 106 trebalo bi uključiti u sustav Zajednice sustav za homologaciju poljoprivrednih i šumarskih traktora i treba ga dodati zakonodavstvu koje je na snazi u Zajednici,

         ODLUČILO JE:
   Jedini članak
   Europska zajednica pristupa Pravilniku br. 106 Gospodarske komisije Ujedinjenih naroda za Europu o homologaciji guma za poljoprivredna vozila i njihove prikolice.
   Tekst Pravilnika priložen je ovoj Odluci (4).

      Sastavljeno u Luxembourgu 26. lipnja 2001.

            Za Vijeće

            Predsjednik

         T. ÖSTROS

      (1)  SL L 346, 17.12.1997., str. 78.

      (2)  SL C 274 E, 26.9.2000., str. 34.

      (3)  Suglasnost dana 15. svibnja 2001. (još nije objavljeno u Službenom listu).

      (4)  Ovaj se Pravilnik objavljuje u jednom od idućih izdanja Službenog lista.


title: Odluka Vijeća (EU) 2016/455 od 22. ožujka 2016. o odobravanju otvaranja pregovora, u ime Europske unije, o elementima nacrta teksta međunarodnopravnog obvezujućeg instrumenta u okviru Konvencije Ujedinjenih naroda o pravu mora o očuvanju i održivom korištenju morske biološke raznolikosti područja koja se nalaze izvan nacionalne jurisdikcije

text:
               30.3.2016

               HR

               Službeni list Europske unije

               L 79/32

         ODLUKA VIJEĆA (EU) 2016/455
   od 22. ožujka 2016.
   o odobravanju otvaranja pregovora, u ime Europske unije, o elementima nacrta teksta međunarodnopravnog obvezujućeg instrumenta u okviru Konvencije Ujedinjenih naroda o pravu mora o očuvanju i održivom korištenju morske biološke raznolikosti područja koja se nalaze izvan nacionalne jurisdikcije
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 192. stavak 1. zajedno s člankom 218. stavcima 3. i 4.,
   uzimajući u obzir preporuku Europske komisije,
   budući da:

               (1)

               Unija je formalno sklopila Konvenciju Ujedinjenih naroda o pravu mora (UNCLOS) Odlukom Vijeća 98/392/EZ (1) u odnosu na pitanja uređena UNCLOS-om za koja su države članice nadležnost prenijele na Uniju; Unija je do sada jedina međunarodna organizacija koja je stranka te Konvencije u smislu članka 305. stavka 1. točke (f) UNCLOS-a i članka 1. Priloga IX. UNCLOS-u.

               (2)

               Kao stranka UNCLOS-a Unija je uz svoje države članice sudjelovala u ad hoc otvorenoj neformalnoj radnoj skupini UN-a („radna skupina”) radi proučavanja pitanja koja se odnose na očuvanje i održivo korištenje morske biološke raznolikosti područja koja se nalaze izvan nacionalne jurisdikcije. Na posljednjem sastanku radne skupine preporučeno je da bi trebalo izraditi međunarodnopravni obvezujući instrument u okviru UNCLOS-a o očuvanju i održivom korištenju morske biološke raznolikosti područja koja se nalaze izvan nacionalne jurisdikcije („instrument”).

               (3)

               Slijedom preporuka koje je radna skupina donijela 23. siječnja 2015., Opća skupština UN-a donijela je 19. lipnja 2015. Rezoluciju 69/292 kojom se prije održavanja međuvladine konferencije osniva Pripremni odbor, otvoren za sve države članice UN-a, članove specijaliziranih agencija i stranke UNCLOS-a, koji Općoj skupštini UN-a treba dati suštinske preporuke o elementima nacrta instrumenta. Pripremni odbor započet će s radom u 2016. te će do kraja 2017. izvijestiti Skupštinu o svom napretku, a ona će odlučiti o sazivanju i datumu početka međuvladine konferencije na kojoj treba razmotriti preporuke Pripremnog odbora o tim elementima te izraditi tekst međunarodnopravnog obvezujućeg instrumenta u okviru UNCLOS-a.

               (4)

               Unija i njezine države članice stranke su UNCLOS-a. Unija bi zajedno sa svojim državama članicama trebala sudjelovati u pregovorima o elementima nacrta instrumenta koji treba izraditi Pripremni odbor. Prava sudjelovanja Unije u pogledu sastanka tog odbora obuhvaćena su stavkom 1. točkom (j) Rezolucije 69/292.

               (5)

               Nakon ove odluke o otvaranju pregovora i njezinih smjernica za pregovore u kasnijoj fazi može se donijeti daljnja odluka sa smjernicama za pregovore za sudjelovanje na bilo kojoj međuvladinoj konferenciji.

               (6)

               Pitanja obuhvaćena pregovorima mogu biti u područjima nadležnosti Unije kao i u područjima nadležnosti država članica,

         DONIJELO JE OVU ODLUKU:
   Članak 1.
   Komisiju se ovlašćuje da u ime Unije, u pogledu pitanja koja su u nadležnosti Unije i u odnosu na koja je Unija donijela pravila, pregovara o elementima nacrta teksta međunarodnopravnog obvezujućeg instrumenta u okviru Konvencije Ujedinjenih naroda o pravu mora o očuvanju i održivom korištenju morske biološke raznolikosti područja koja se nalaze izvan nacionalne jurisdikcije na sjednicama Pripremnog odbora UN-a osnovanog Rezolucijom Opće skupštine UN-a 69/292.
   Članak 2.
   Komisija pregovore vodi u ime Unije u pogledu pitanja koja su u nadležnosti Unije i u odnosu na koja je Unija donijela pravila, u skladu sa smjernicama za pregovore navedenima u Dopuni ovoj Odluci. Smjernice za pregovore ne mogu se tumačiti tako da na bilo koji način utječu na odgovarajuće nadležnosti Unije i država članica.
   Članak 3.
   Komisija te pregovore vodi uz savjetovanje s posebnim odborom koji se osniva ovom Odlukom. Posebni odbor je Radna skupina za pravo mora (COMAR).
   Članak 4.
   U onoj mjeri u kojoj je predmet pregovora u nadležnosti i Unije i njezinih država članica, Komisija i države članice trebale bi blisko surađivati tijekom pregovaračkog procesa, s ciljem osiguravanja jedinstva u međunarodnom predstavljanju Unije i njezinih država članica.
   Članak 5.
   Ova je Odluka upućena Komisiji.

      Sastavljeno u Bruxellesu 22. ožujka 2016.

            Za Vijeće

            Predsjednik

         A.G. KOENDERS

      (1)  Odluka Vijeća 98/392/EZ od 23. ožujka 1998. o sklapanju Konvencije Ujedinjenih naroda o pravu mora od 10. prosinca 1982. i Sporazuma o primjeni njezinog dijela XI. od 28. srpnja 1994. od strane Europske zajednice (SL L 179, 23.6.1998., str. 1.).


title: Odluka Vijeća (ZVSP) 2015/143 od 29. siječnja 2015. o izmjeni Odluke 2014/119/ZVSP o mjerama ograničavanja usmjerenima protiv određenih osoba, subjekata i tijela s obzirom na stanje u Ukrajini

text:
                  30.1.2015

                  HR

                  Službeni list Europske unije

                  L 24/16

         ODLUKA VIJEĆA (ZVSP) 2015/143
         od 29. siječnja 2015.
         o izmjeni Odluke 2014/119/ZVSP o mjerama ograničavanja usmjerenima protiv određenih osoba, subjekata i tijela s obzirom na stanje u Ukrajini
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 29.,
         uzimajući u obzir Odluku Vijeća 2014/119/ZVSP od 5. ožujka 2014. o mjerama ograničavanja usmjerenima protiv određenih osoba, subjekata i tijela s obzirom na stanje u Ukrajini (1),
         budući da:

                     (1)

                     Vijeće je 5. ožujka 2014. donijelo Odluku 2014/119/ZVSP.

                     (2)

                     Trebalo bi razjasniti mjerila za određivanje zamrzavanja sredstava osoba koje su odgovorne za zloupotrebu ukrajinskih državnih sredstava.

                     (3)

                     Odluku 2014/119/ZVSP trebalo bi stoga izmijeniti na odgovarajući način,

               DONIJELO JE OVU ODLUKU:

            Članak 1.
            Članak 1. stavak 1. Odluke 2014/119/ZVSP zamjenjuje se sljedećim:

                  „1.   Sva sredstva i gospodarski izvori koji pripadaju ili su u vlasništvu, u posjedu ili pod kontrolom osoba za koje je utvrđeno da su odgovorne za zloupotrebu ukrajinskih državnih sredstava i osoba odgovornih za kršenja ljudskih prava u Ukrajini te fizičkih ili pravnih osoba, subjekata ili tijela povezanih s njima, kako je navedeno u Prilogu, zamrzavaju se.
                  Za potrebe ove Odluke, osobe za koje je utvrđeno da su odgovorne za zloupotrebu ukrajinskih državnih sredstava uključuju i osobe koje su predmetom istrage ukrajinskih vlasti:

                              (a)

                              zbog zloupotrebe ukrajinskih javnih sredstava ili imovine ili zbog sudioništva u tome; ili

                              (b)

                              zbog toga što su kao nositelji javnih dužnosti zloupotrijebili službeni položaj radi pribavljanja nepripadajuće koristi sebi ili trećoj osobi te time nanijeli štetu ukrajinskim javnim sredstvima ili imovini, ili zbog sudioništva u tome.”

            Članak 2.
            Ova Odluka stupa na snagu sljedećeg dana od dana objave u Službenom listu Europske unije.

            Sastavljeno u Bruxellesu 29. siječnja 2015.

                  Za Vijeće

                  Predsjednica

               F. MOGHERINI

            (1)  SL L 66, 6.3.2014., str. 26.


title: Odluka Vijeća (EU) 2016/1233 od 26. srpnja 2016. o imenovanju člana i zamjenika člana Odbora regija koje je predložila Republika Cipar

text:
               28.7.2016

               HR

               Službeni list Europske unije

               L 202/41

         ODLUKA VIJEĆA (EU) 2016/1233
   od 26. srpnja 2016.
   o imenovanju člana i zamjenika člana Odbora regija koje je predložila Republika Cipar
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 305.,
   uzimajući u obzir prijedlog ciparske vlade,
   budući da:

               (1)

               Vijeće je 26. siječnja 2015., 5. veljače 2015. i 23. lipnja 2015. donijelo odluke (EU) 2015/116 (1), (EU) 2015/190 (2) i (EU) 2015/994 (3) o imenovanju članova i zamjenikâ članova Odbora regija za razdoblje od 26. siječnja 2015. do 25. siječnja 2020.

               (2)

               Mjesto člana Odbora regija postalo je slobodno istekom mandata g. Georgiosa GEORGIOUA.

               (3)

               Mjesto zamjenika člana postalo je slobodno imenovanjem g. Kyriakosa CHATZITTOFISA članom Odbora regija,

         DONIJELO JE OVU ODLUKU:
   Članak 1.
   Sljedeće osobe imenuju se u Odbor regija do kraja tekućeg mandata, koji istječe 25. siječnja 2020.:

               (a)

               članom:

                           —

                           g. Kyriakos CHATZITTOFIS, Mayor of Agios Athanasios,

                     i

               (b)

               zamjenikom člana:

                           —

                           g. Stavros YEROLATSITES, Municipal Councilor, Strovolos Municipality.

         Članak 2.
   Ova Odluka stupa na snagu na dan donošenja.

      Sastavljeno u Bruxellesu 26. srpnja 2016.

            Za Vijeće

            Predsjednik

         M. LAJČÁK

      (1)  Odluka Vijeća (EU) 2015/116 od 26. siječnja 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 20, 27.1.2015., str. 42.).

      (2)  Odluka Vijeća (EU) 2015/190 od 5. veljače 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 31, 7.2.2015., str. 25.).

      (3)  Odluka Vijeća (EU) 2015/994 od 23. lipnja 2015. o imenovanju članova Odbora regija i zamjenika članova za razdoblje od 26. siječnja 2015. do 25. siječnja 2020. (SL L 159, 25.6.2015., str. 70.).


2013/554/EU: Odluka Europskog parlamenta od 17. travnja 2013. o razrješnici za izvršenje proračuna Europske agencije za suradnju energetskih regulatora za financijsku godinu 2011.


title: 2006/464/EZ: Odluka Komisije od 27. lipnja 2006. o privremenim žurnim mjerama za sprečavanje unosa vrste Dryocosmus kuriphilus Yasumatsu u Zajednicu i njenog širenja unutar Zajednice (priopćena pod brojem dokumenta C(2006) 2881)

text:
               03/Sv. 64

               HR

               Službeni list Europske unije

               158

         32006D0464

               L 183/29

               SLUŽBENI LIST EUROPSKE UNIJE

         ODLUKA KOMISIJE
   od 27. lipnja 2006.
   o privremenim žurnim mjerama za sprečavanje unosa vrste Dryocosmus kuriphilus Yasumatsu u Zajednicu i njenog širenja unutar Zajednice
   (priopćena pod brojem dokumenta C(2006) 2881)
   (2006/464/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 2000/29/EZ od 8. svibnja 2000. o zaštitnim mjerama protiv unošenja organizama štetnih za bilje ili biljne proizvode u Zajednicu i protiv njihovog širenja unutar Zajednice (1), a posebno njezin članak 16. stavak 3., treću rečenicu,
   budući da:

               (1)

               U skladu s Direktivom 2000/29/EZ, kada država članica smatra da postoji opasnost od unošenja na njezino državno područje ili širenja unutar njezinog državnog područja štetnog organizma koji nije naveden u Prilogu I. ili II. toj Direktivi, ona može privremeno poduzeti bilo koje dodatne mjere potrebne za zaštitu od te opasnosti.

               (2)

               Kao posljedica prisutnosti vrste Dryocosmus kuriphilus Yasumatsu u Kini, Koreji, Japanu, SAD-u i u ograničenim područjima Zajednice, Francuska je obavijestila druge države članice i Komisiju 14. ožujka 2005. da je 16. veljače 2005. usvojila službene mjere za zaštitu svog državnog područja od opasnosti unošenja tog organizma.

               (3)

               Slovenija je obavijestila države članice i Komisiju 29. lipnja 2005. da je zbog izbijanja istog organizma na svom državnom području usvojila dodatne mjere za sprečavanje daljnjeg unošenja na svoje državno područje i širenja unutar svog državnog područja tog organizma.

               (4)

                  Dryocosmus kuriphilus Yasumatsu nije naveden u Prilogu I. ili II. Direktivi 2000/29/EZ. Međutim, izvješće o procjeni rizika od štetnog organizma, temeljeno na raspoloživim ograničenim znanstvenim podacima je pokazalo da to može biti jedan od najškodljivijih insekata za kesten (Castanea Mill.). On bi mogao značajno smanjiti proizvodnju i kakvoću i postoje dokazi da može čak prouzročiti odumiranje stabala. Kesteni se često uzgajaju na graničnim područjima brežuljaka ili planina. Šteta prouzročena širenjem insekta mogla bi zaustaviti proizvodnju kestena za prehranu ljudi u tim područjima te na taj način dovesti do štete za gospodarstvo i okoliš.

               (5)

               Potrebno je stoga poduzeti privremene mjere protiv unosa u Zajednicu i širenja unutar Zajednice navedenog štetnog organizma.

               (6)

               Mjere predviđene ovom Odlukom moraju se primjenjivati na unošenje ili širenje navedenog organizma, proizvodnju i prenošenje bilja Castanea unutar Zajednice, kontrolu nad organizmom i na nadzor prisutnosti ili trajne odsutnosti navedenog štetnog organizma u državama članicama.

               (7)

               Primjereno je da se rezultati mjera redovito procjenjuju u 2006., 2007. i 2008., a posebno na temelju podataka koje će dostaviti države članice. Eventualne naknadne mjere bit će razmatrane s obzirom na rezultate tih procjena.

               (8)

               Države članice moraju prilagoditi svoje zakonodavstvo, ako je to potrebno, radi usklađivanja s ovom Odlukom.

               (9)

               Rezultati mjera trebaju se preispitati do 1. veljače 2008.

               (10)

               Mjere predviđene ovom Odlukom u skladu su s mišljenjem Stalnog odbora za biljno zdravstvo,

         DONIJELA JE OVU ODLUKU:
   Članak 1.
   Definicija
   U ovoj Odluci, „bilje” znači bilje ili dijelovi bilja roda Castanea Mill., namijenjeni sadnji, osim plodova i sjemenja.
   Članak 2.
   Mjere protiv Dryocosmus kuriphilus Yasumatsu
   Unošenje u Zajednicu i širenje unutar Zajednice Dryocosmus kuriphilus Yasumatsu, dalje u tekstu „organizam”, zabranjuje se.
   Članak 3.
   Uvoz bilja
   Bilje se može unijeti u Zajednicu samo ako:

               (a)

               je u skladu s mjerama utvrđenima u točki 1. Priloga I.; i

               (b)

               je pri ulasku u Zajednicu pregledano na prisutnost organizma, u skladu s člankom 13.a stavkom 1. Direktive 2000/29/EZ, i organizam nije pronađen.

         Članak 4.
   Premještanje bilja unutar Zajednice
   Ne dovodeći u pitanje odredbe članka 5. stavka 3. točke (a) i Priloga II. dijela II., bilje podrijetlom iz Zajednice ili uvezeno u Zajednicu u skladu s člankom 3. ove Odluke može se premjestiti s mjesta proizvodnje u Zajednici, uključujući, prema potrebi, vrtne centre, ako ispunjavaju uvjete utvrđene u točki 2. Priloga I.
   Članak 5.
   Nadzor i obavijesti
   1.   Države članice moraju provoditi službeni godišnji nadzor za otkrivanje prisutnosti organizma ili za pronalaženje dokaza o zarazi organizmom na svom državnom području.
   Ne dovodeći u pitanje članak 16. stavak 2. Direktive 2000/29/EZ, rezultati nadzora moraju se poslati Komisiji i drugim državama članicama do 31. prosinca svake godine.
   2.   O bilo kojoj sumnjivoj pojavi ili potvrđenoj prisutnosti organizma potrebno je odmah izvijestiti nadležna službena tijela.

               3.

                           (a)

                           Države članice mogu zatražiti da se za premještanje bilja na njihovo državno područje ili unutar njihovog državnog područja primjenjuje sustav sljedivosti, što može uključivati da osoba odgovorna za premještanje mora podnijeti prijavu o premještanju nadležnim službenim tijelima.

                           (b)

                           Države članice mogu zatražiti da osobe odgovorne za sadnju moraju podnijeti prijavu o sadnji nadležnim službenim tijelima.

         Članak 6.
   Uspostavljanje demarkiranih područja
   Kad rezultati nadzora iz članka 5. stavka 1. ili obavijesti iz članka 5. stavka 2. potvrde prisutnost organizma na pojedinom području, ili postoje dokazi o pojavi organizma na neki drugi način, države članice moraju odrediti demarkirana područja i poduzeti službene mjere utvrđene u točkama I. i II. Priloga II.
   Članak 7.
   Usklađenost
   Države članice moraju, ako je to potrebno, izmijeniti mjere koje su usvojile radi zaštite protiv unošenja i širenja organizma tako da su te mjere u skladu s ovom Odlukom i moraju odmah obavijestiti Komisiju o tim mjerama.
   Članak 8.
   Preispitivanje
   Ova se Odluka mora preispitati najkasnije do 1. veljače 2008.
   Članak 9.
   Adresati
   Ova je Odluka upućena državama članicama.

      Sastavljeno u Bruxellesu 27. lipnja 2006.

            Za Komisiju

         Markos KYPRIANOU

            Član Komisije

      (1)  SL L 169, 10.7.2000., str. 1. Direktiva kako zadnje izmijenjena Direktivom Komisije 2006/35/EZ (SL L 88, 25.3.2006., str. 9.).

      PRILOG I.
      MJERE IZ ČLANAKA 3. I 4. OVE ODLUKE
      1.   Mjere (certifikati)

      Ne dovodeći u pitanje članak 5. stavak 3. točku (a) ove Odluke i Prilog III. dio A točku 2. i Prilog IV. dio A poglavlje I. točke 11.1., 11.2., 33., 36.1., 39. i 40. Direktivi 2000/29/EZ, bilje podrijetlom iz trećih zemalja mora biti popraćeno certifikatom iz članka 13. stavka 1. Direktive 2000/29/EZ koja u rubrici „Dopunska izjava” navodi:

                  (a)

                  da je bilje tijekom svog životnog ciklusa bilo uzgajano na mjestima proizvodnje u zemljama u kojima pojava organizma nije poznata; ili

                  (b)

                  da je bilje tijekom svog životnog ciklusa bilo uzgajano na mjestima proizvodnje u nezaraženom području, koje je uspostavila nacionalna organizacija za zaštitu bilja u zemlji podrijetla u skladu s odgovarajućim međunarodnim standardima za fitosanitarne mjere i u rubrici „Mjesto podrijetla” navodi ime nezaraženog područja.

            2.   Uvjeti za premještanje

      Ne dovodeći u pitanje članak 5. stavak 3. točku (a) i Prilog II. dio II. ovoj Odluci i Prilog IV. dio A, odjeljak II. točku 7. Direktivi 2000/29/EZ, i Prilog V. dio A odjeljak I. točku 2.1. Direktivi 2000/29/EZ, svo bilje, bilo da je podrijetlom iz Zajednice ili uvezeno u Zajednicu u skladu s točkom 3. ove Odluke, može se premještati iz mjesta proizvodnje u državi članici, uključujući, kada je to potrebno, vrtne centre, samo ako je popraćeno biljnom putovnicom, koja je pripremljena i izdana u skladu s odredbama Direktive Komisije 92/105/EEZ (1) i:

                  (a)

                  bilje podrijetlom iz navedenog mjesta proizvodnje je bilo uzgajano tijekom svog životnog ciklusa ili od njegovog unošenja u Zajednicu na mjestu proizvodnje u državi članici u kojoj pojava organizma nije poznata; ili

                  (b)

                  bilje je bilo uzgajano tijekom svog životnog ciklusa ili od njegovog unošenja u Zajednicu na mjestu proizvodnje u nezaraženom području, koje je uspostavila nacionalna služba za zaštitu bilja u državi članici, u skladu s odgovarajućim međunarodnim standardima za fitosanitarne mjere.

         (1)  SL L 4, 8.1.1993., str. 22. Direktiva kako je izmijenjena Direktivom 2005/17/EZ (SL L 57, 3.3.2005., str. 23.).

      PRILOG II.
      MJERE IZ ČLANKA 6. OVE ODLUKE
      I.   Uspostavljanje demarkiranih područja

                  1.

                  Demarkirana područja iz članka 6. sastoje se od sljedećih dijelova:

                              (a)

                              zaraženog područja, u kojem je prisutnost organizma potvrđena i koje uključuje svo bilje koje pokazuje znakove bolesti prouzročene organizmom i kad je to slučaj svo bilje koje pripada istoj seriji u vrijeme sađenja;

                              (b)

                              žarišta zaraze na udaljenosti od najmanje 5 km od zaraženog područja; i

                              (c)

                              sigurnosnog područja na udaljenosti od najmanje 10 km od žarišta.

                        U slučajevima kad se više sigurnosnih područja preklapa ili su geografski blizu, potrebno je odrediti šire demarkirano područje koje uključuje sva odgovarajuća demarkirana područja i područja između između njih.

                  2.

                  Točno razgraničavanje dijelova demarkiranog područja iz stavka 1. temeljiti se na čvrstim znanstvenim načelima, biologiji organizma, stupnju zaraze, godišnjem dobu i specifičnom načinu raspodjele bilja u dotičnoj državi članici.

                  3.

                  Ako se prisutnost organizma potvrdi izvan zaraženog područja, obilježavanje demarkiranih područja mora se na odgovarajući način izmijeniti.

                  4.

                  Ako, na temelju godišnjeg nadzora iz članka 5.1., organizam nije uočen u nijednom od demarkiranih područja tijekom tri godine, ta se područja ukidaju, a mjere iz dijela II. ovog Priloga nisu više potrebne.

                  5.

                  Države članice moraju odmah obavijestiti druge države članice i Komisiju o područja iz stavka 1. uz prilaganje zemljovida u odgovarajućem mjerilu, i o prirodi poduzetih mjera za iskorjenjivanje ili zadržavanje organizma.

            II.   Mjere u demarkiranim područjima

      Službene mjere iz članka 6. koje je potrebno provesti u demarkiranim područjima moraju uključivati barem sljedeće:

                  —

                  zabranu premještanja bilja iz demarkiranog područja ili unutar njega,

                  —

                  u slučajevima kad je prisutnost organizma potvrđena na bilju u mjestu proizvodnje, odgovarajuće mjere za iskorjenjivanje štetnog organizma, koje uključuju najmanje uništenje napadnutog bilja, svog bilja koje pokazuje znakove bolesti prouzročenih organizmom i kad je primjereno, svog bilja iz iste serije u vrijeme sadnje i praćenje prisutnosti organizma putem odgovarajućih inspekcijskih pregleda tijekom razdoblja moguće prisutnosti nastanjenih šišaka.


				|

		52014PC0223

			Prijedlog ODLUKE VIJEĆA o utvrđivanju stajališta Europske unije u Glavnom vijeću Svjetske trgovinske organizacije o pristupanju Islamske Republike Afganistana WTO-u /* COM/2014/0223 final - 2014/0125 (NLE) */

			   	OBRAZLOŽENJE
I. UVOD
Članice Svjetske trgovinske organizacije
(WTO) i Afganistan u posljednjoj su fazi pregovora o uvjetima pristupanja
Afganistana WTO-u. Pregovori su započeli 2004., prije 10 godina, kada je
Afganistan podnio zahtjev za pristupanje WTO-u. Zahtjev Afganistana za
pristupanje preispitan je u skladu sa smjernicama koje je odredilo Glavno
vijeće WTO-a o pristupanju najmanje razvijenih zemalja, a prije nego što
EU službeno podrži njegovo pristupanje WTO-u, UFEU-om se zahtijeva odluka Vijeća
o prihvaćanju uvjeta njegova pristupanja.
Sažetak uvjeta pristupanja naveden je u
nastavku.
II. SAŽETAK UVJETA PRISTUPANJA AFGANISTANA
WTO-u PREMA SEKTORU
Popisi obveza
Roba (općenito)
Prosječna završna obvezujuća stopa
carine na popisu obveza Afganistana iznosi 15,1 %.
Prosječna završna obvezujuća stopa
carine od 29,6 % za poljoprivredne proizvode viša je od stope za
industrijske proizvode koja iznosi 8,8 %. Najviše stope također su
više u poljoprivredi (najviše 60 – 70 % za neke poljoprivredne proizvode,
ali najviše 50 % za industrijske proizvode).
Afganistan će završne obvezujuće
stope carine primjenjivati od dana pristupanja, osim na uvoz nekoliko proizvoda
informacijske tehnologije, kao što su elektronički krugovi ili
videokamere, što će se do 2019. ionako liberalizirati.
Prosječne
visine stopa za Afganistan vrlo su prihvatljive s obzirom na njegovu malu
površinu, status najmanje razvijene zemlje i osjetljivo gospodarstvo. Praksa
EU-a do sada je bila da za najmanje razvijene zemlje usporedive veličine
gospodarstva prihvati više stope od navedenih. Stoga se na popisu nalazi:
–
41 neobvezna tarifna stavka na poljoprivredne
proizvode čija se trgovina u Afganistanu smatra zabranjenom (svinjetina,
svinjski proizvodi, pivo, vino i alkohol); te
–
183 neobvezne tarifne stavke na industrijske
proizvode, što čini 4,4 % broja industrijskih tarifnih stavki na
popisu (u skladu s nedavno prihvaćenim „Smjernicama za pregovore o
pristupanju najmanje razvijenih zemalja WTO-u”, prema kojima je dopušteno do 5 %
neobveznih industrijskih tarifnih stavki).
Industrijski proizvodi
–
Prosječna završna obvezujuća stopa carine
za nepoljoprivredne proizvode iznosi 8,8 %.
–
Najveći prosjek (30 %) zabilježen je u
slučaju proizvoda od keramike, a potom prosjek od 15 – 20 % u
slučaju namještaja, stakla i tekstilnih proizvoda.
–
Najmanji prosjek od 0 % zabilježen je u
slučaju proizvoda informacijske tehnologije koji će se provesti do
2019.
–
Najviše industrijske stope iznose 50 %
(putnička vozila), a slijede keramički proizvodi i razni tekstilni
proizvodi s 30 %.
–
183 neobvezne tarifne stavke na industrijske
proizvode odnose se na sirovine, sagove, obuću i namještaj.
Poljoprivredni proizvodi
–
Prosječna završna obvezujuća stopa carine
za poljoprivredne proizvode iznosi 29,6 %.
–
Najviše carinske stope u poljoprivredi iznose
70 % za određene voćne sokove te 60 % za širok raspon
poljoprivrednih proizvoda kao što su janjetina i govedina, povrće,
voće, orašasto voće, rajčice, krumpir, duhan i mineralne vode.
–
41 neobvezna tarifna stavka na poljoprivredne
proizvode odnosi se na proizvode čija se trgovina u Afganistanu smatra
zabranjenom (svinjetina, svinjski proizvodi, pivo, vino i alkohol).
Izvozne carine
Afganistan je preuzeo obveze o mirovanju i
smanjenju izvoznih carina. Neće uvesti izvozne carine na proizvode koji
trenutačno ne podliježu takvim carinama. Kada je riječ o
postojećim carinama, najviše stope obvezne za kritične sirovine
smanjit će se u roku od pet godina od dana pristupanja.
Usluge
Popis posebnih obveza Afganistana u sektoru
usluga zadovoljavajući je s obzirom na njegov status najmanje razvijene
zemlje. Afganistan će preuzeti obveze u pogledu pristupa tržištu i
nacionalnog tretmana u brojnim uslužnim sektorima, uključujući
stručne, računalne i ostale poslovne usluge, komunikacijske usluge
(kurirske usluge i telekomunikacije), usluge izgradnje, distribucije, usluge u
području privatnog obrazovanja i zaštite okoliša, financijske usluge
(osiguranje i bankarstvo), bolničke usluge, hotelijerske i ugostiteljske
usluge te usluge prijevoza (morski i zračni prijevoz te pomoćne
usluge).
Obveze iz Protokola
U završnoj, višestranoj fazi postupka pristupanja
članice WTO-a zajedno su nastojale osigurati temeljnu sukladnost
trgovinskih propisa i institucija Afganistana s pravilima i sporazumima WTO-a,
navevši ih u Protokolu o pristupanju i izvješću Radne skupine.
U mnogim su područjima zatražena prijelazna
razdoblja. Sljedeća su područja od posebnog interesa za EU:
Primjena unutarnjih poreza na uvoz: fiksni porez i porez na dobit poduzeća koji se trenutačno
primjenjuju bit će u potpunosti usklađeni s obvezama WTO-a tek 2020.;
ostali unutarnji porezi i pristojbe na uvoz uskladit će se s obvezama
WTO-a na dan pristupanja.
Tehničke prepreke u trgovini: Afganistan će u potpunosti provesti Sporazum o tehničkim
preprekama u trgovini do 1. siječnja 2016. Plan djelovanja utvrđen je
u izvješću Radne skupine.
Sanitarne i fitosanitarne mjere: Afganistan će iskoristiti prijelazno razdoblje do 1. siječnja
2018. za potpunu provedbu Sporazuma o primjeni sanitarnih i fitosanitarnih
mjera, kao što je određeno planom djelovanja navedenim u izvješću
Radne skupine.
Mjere ulaganja u vezi s trgovinom (TRIMS): Sporazum TRIMS u potpunosti će se početi provoditi do 31.
prosinca 2020., što je datum kada bi se zahtjevi o lokalnom sadržaju robe u
Zakonu o ugljikovodicima i Zakonu o rudarenju morali ukinuti.
Trgovinski aspekti prava intelektualnog
vlasništva (TRIPS): Sporazum TRIPS u potpunosti
će se početi provoditi do 1. siječnja 2016., kao što je
određeno planom djelovanja navedenim u izvješću Radne skupine.
III. PREPORUKA
Komisija uvjete pristupanja Afganistana WTO-u,
koje podnosi Vijeću na odobrenje, smatra uravnoteženim i ambicioznim
paketom obveza za otvaranje tržišta, što će Afganistanu, ali i njegovim
trgovinskim partnerima u WTO-u, donijeti znatnu korist.
2014/0125 (NLE)
Prijedlog
ODLUKE VIJEĆA
o utvrđivanju stajališta Europske unije
u Glavnom vijeću Svjetske trgovinske organizacije o pristupanju Islamske
Republike Afganistana WTO-u
VIJEĆE EUROPSKE UNIJE,
uzimajući u obzir Ugovor o funkcioniranju
Europske unije, a posebno njegov članak 91. i članak 100. stavak 2.
te članak 207. stavak 4. prvi podstavak, u vezi s člankom 218.
stavkom 9.,
uzimajući u obzir prijedlog Europske
komisije,
budući da:
(1)       Vlada Islamske Republike
Afganistana podnijela je 21. studenoga 2004. zahtjev za pristupanje Sporazumu
iz Marakeša o osnivanju Svjetske trgovinske organizacije (WTO) u skladu s
člankom XII. tog Sporazuma.
(2)       Radna skupina za pristupanje
Islamske Republike Afganistana osnovana je 13. prosinca 2004. kako bi se
postigao sporazum o uvjetima pristupanja prihvatljivima za Islamsku Republiku
Afganistan i sve članice WTO-a.
(3)       Komisija je u ime Unije
dogovorila opsežan niz obveza koje Islamska Republika Afganistan mora ispuniti
za otvaranje tržišta i koji ispunjuju zahtjeve Unije.
(4)       Te su obveze sadržane u
Protokolu o pristupanju Islamske Republike Afganistana WTO-u.
(5)       Očekuje se da će
pristupanje WTO-u imati pozitivan i dugotrajan učinak na postupak
gospodarskih reformi i održivi razvoj u Islamskoj Republici Afganistanu.
(6)       Protokol o pristupanju stoga
valja odobriti.
(7)       Člankom XII. Sporazuma o
osnivanju WTO-a predviđa se da se uvjeti pristupanja dogovaraju
između članice pristupnice i WTO-a te da te uvjete odobrava WTO na
Ministarskoj konferenciji WTO-a. Člankom IV.2. Sporazuma o osnivanju WTO-a
propisuje se da u razdobljima između sastanaka Ministarske konferencije
Glavno vijeće obavlja njezine zadaće.
(8)       Stoga je potrebno utvrditi
stajalište Europske unije u Glavnom vijeću Svjetske trgovinske
organizacije o pristupanju Islamske Republike Afganistana WTO-u.
DONIJELO JE OVU ODLUKU:
Članak 1.
U Glavnom vijeću Svjetske trgovinske
organizacije o pristupanju Islamske Republike Afganistana WTO-u Europska unija
odobrit će njegovo pristupanje WTO-u.
Članak 2.
Ova Odluka stupa na snagu na dan donošenja.
Sastavljeno u Bruxellesu
                                                                       Za
Vijeće
                                                                       Predsjednik


title: Odluka (EU) 2015/1870 Europskog parlamenta i Vijeća od 6. listopada 2015. o mobilizaciji Europskog fonda za prilagodbu globalizaciji (zahtjev iz Italije – EGF/2015/004 IT/Alitalia)

text:
               20.10.2015

               HR

               Službeni list Europske unije

               L 275/26

         ODLUKA (EU) 2015/1870 EUROPSKOG PARLAMENTA I VIJEĆA
   od 6. listopada 2015.
   o mobilizaciji Europskog fonda za prilagodbu globalizaciji (zahtjev iz Italije – EGF/2015/004 IT/Alitalia)
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1309/2013 Europskog parlamenta i Vijeća od 17. prosinca 2013. o Europskom fondu za prilagodbu globalizaciji (2014. – 2020.) i stavljanju izvan snage Uredbe (EZ) br. 1927/2006 (1), a posebno njezin članak 15. stavak 4.,
   uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju (2), a posebno njegovu točku 13.,
   uzimajući u obzir prijedlog Europske komisije,
   budući da:

               (1)

               Europski fond za prilagodbu globalizaciji (EGF) osnovan je radi pružanja potpore radnicima koji su proglašeni viškom i samozaposlenim osobama koje su prestale sa svojom djelatnošću zbog velikih strukturnih promjena u tokovima svjetske trgovine uzrokovanih globalizacijom, zbog nastavka svjetske financijske i gospodarske krize ili zbog nove svjetske financijske i gospodarske krize te kako bi im se pomoglo da se ponovno uključe na tržište rada.

               (2)

               EGF ne smije premašiti maksimalni godišnji iznos od 150 milijuna EUR (u cijenama iz 2011.), kako je utvrđeno člankom 12. Uredbe Vijeća (EU, Euratom) br. 1311/2013 (3).

               (3)

               Dana 24. ožujka 2015. Italija je podnijela zahtjev EGF/2015/004 IT/Alitalia za financijski doprinos iz EGF-a nakon otpuštanja u poduzeću Gruppo Alitalia (4) u Italiji. Zahtjev je dopunjen dodatnim informacijama u skladu s člankom 8. stavkom 3. Uredbe (EU) br. 1309/2013. Taj je zahtjev u skladu s uvjetima za određivanje financijskog doprinosa iz EGF-a kako je utvrđeno u članku 13. Uredbe (EU) br. 1309/2013.

               (4)

               Stoga bi trebalo mobilizirati EGF kako bi se pružio financijski doprinos u iznosu od 1 414 848 EUR za zahtjev koji je podnijela Italija.

               (5)

               Ova bi se odluka trebala primjenjivati od dana njezina donošenja kako bi se što više skratilo vrijeme za mobiliziranje EGF-a,

         DONIJELI SU OVU ODLUKU:
   Članak 1.
   U okviru općeg proračuna Europske unije za financijsku godinu 2015. mobilizira se Europski fond za prilagodbu globalizaciji kako bi se pružio iznos od 1 414 848 EUR u odobrenim sredstvima za preuzimanje obveza i odobrenim sredstvima za plaćanja.
   Članak 2.
   Ova Odluka stupa na snagu na dan objave u Službenom listu Europske unije.
   Primjenjuje se od 6. listopada 2015.

      Sastavljeno u Strasbourgu 6. listopada 2015.

            Za Europski parlament

            Predsjednik

         M. SCHULZ

            Za Vijeće

            Predsjednik

         N. SCHMIT

      (1)  SL L 347, 20.12.2013., str. 855.

      (2)  SL C 373, 20.12.2013., str. 1.

      (3)  Uredba Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014. – 2020. (SL L 347, 20.12.2013., str. 884.).

      (4)  Alitalia Compagnia Aerea Italiana S.p.A. i Air One S.p.A. (CAI First S.p.A., CAI Second S.p.A. i Alitalia Loyalty).


title: 97/340/PUP: Odluka Vijeća od 26. svibnja 1997. o razmjeni informacija u vezi s pružanjem pomoći za dobrovoljni povratak državljana trećih zemalja

text:
               05/Sv. 007

               HR

               Službeni list Europske unije

               236

         31997D0340

               L 147/3

               SLUŽBENI LIST EUROPSKE UNIJE

               26.05.1997.

      ODLUKA VIJEĆA

   od 26. svibnja 1997.
   o razmjeni informacija u vezi s pružanjem pomoći za dobrovoljni povratak državljana trećih zemalja
   (97/340/PUP)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak K.3 stavak 2. točku (a),
   budući da je u članku K.1 stavku 3. Ugovora o Europskoj uniji utvrđeno da se politika useljavanja i politika prema državljanima trećih zemalja u državama članicama smatra pitanjem od zajedničkog interesa;
   budući da Komisija u točki 111. svog Priopćenja od 23. veljače 1994. o politikama useljavanja i azila predlaže da države članice usklade svoje politike u vezi s dobrovoljnim povratkom državljana trećih zemalja;
   budući da su neke države članice uspostavile programe potpore dobrovoljnom povratku državljana trećih zemalja koji zakonito ili nezakonito borave u tim državama;
   budući da bi politike država članica prema državljanima trećih zemalja koji zakonito borave u državama članicama trebale biti usmjerene na njihovu integraciju u društvo, a pomoć za dobrovoljni povratak ne bi se smjela tumačiti kao odraz politike aktivnog poticanja povratka, ona bi samo trebala olakšati povratak osoba koje su se svojevoljno odlučile vratiti;
   budući da je pomoć za dobrovoljni povratak državljana trećih zemalja koji nezakonito borave u državama članicama u skladu s europskom humanitarnom tradicijom i može doprinijeti pronalaženju dostojanstvenog rješenja za smanjenje broja državljana trećih zemalja koji nezakonito borave u državama članicama; budući da bi trebalo izbjeći da ta pomoć dovede do neželjenih poticajnih učinaka;
   budući da se ovom Odlukom ne dovode u pitanje odredbe Europske konvencije za zaštitu ljudskih prava i temeljnih sloboda od 4. studenoga 1950. i Ženevske konvencije od 28. srpnja 1951. o statusu izbjeglica, kako je izmijenjena Njujorškim protokolom od 31. siječnja 1967.,
   ODLUČILO JE:
   Članak 1.
   Razmjena informacija
   1.   Države članice koje su poduzele korake radi uspostave programa potpore za dobrovoljni povratak državljana trećih zemalja u zemlju podrijetla o tim programima svake godine izvješćuju Glavno tajništvo Vijeća. Glavno tajništvo informacije prosljeđuje svim državama članicama i Komisiji.
   2.   Informacije o nacionalnim programima povratka posebno uključuju sljedeće podatke:

               —

               nadležna tijela za provedbu programa, tj. nevladine i/ili međunarodne organizacije,

               —

               opseg programa u smislu osoba koje su njime obuhvaćene,

               —

               ostali zahtjevi koje moraju zadovoljiti pojedini povratnici kako bi se mogli prijaviti za pomoć u okviru programa,

               —

               zahtjevi koje mora zadovoljiti zemlja podrijetla u okviru programa,

               —

               vrsta i opseg pomoći koja se odobrava (npr. putni troškovi za povratnika/povratnicu i njegovu/njezinu obitelj, troškovi preseljenja, povratnička pomoć),

               —

               procjena učinaka programa, uključujući broj korisnika i pojava eventualnih poticajnih učinaka.

         Članak 2.
   Analiza
   1.   Glavno tajništvo Vijeća svake godine stavlja na raspolaganje državama članicama i Komisiji nacrt izvješća o informacijama primljenim na temelju članka 1. To je izvješće iscrpno i sadrži posebne informacije o svakoj od točaka iz članka 1. stavka 2.
   2.   Predmetne države članice i Komisija razmatraju nacrt izvješća iz stavka 1. i prilagođavaju ga prema potrebi.
   Članak 3.
   Koordinacija
   1.   Dotične države članice i Komisija će unutar Vijeća razmijeniti gledišta o programima iz članka 1. na temelju nacrta izvješća iz članka 2. stavka 1. Pritom će posebno usporediti opseg, uvjete i učinke tih programa radi mogućeg usklađivanja.
   2.   Dotične države članice koje nisu uvele te programe ispitati će njihove rezultate i korisnost.
   Članak 4.
   1.   Ova se Odluka objavljuje u Službenom listu.
   2.   Dotične države članice sastavljaju prvo izvješće iz članka 1. u roku od šest mjeseci od objave ove Odluke u Službenom listu.

      Sastavljeno u Bruxellesu 26. svibnja 1997.

            Za Vijeće

            Predsjednik

         W. SORGDRAGER


title: Odluka Vijeća (Euratom) 2015/1990 od 26. listopada 2015. kojom se Europskoj komisiji odobrava da u ime Europske zajednice za atomsku energiju sklopi Sporazum o daljnjem radu Međunarodnog znanstveno-tehnološkog centra

text:
               6.11.2015

               HR

               Službeni list Europske unije

               L 290/8

         ODLUKA VIJEĆA (EURATOM) 2015/1990
   od 26. listopada 2015.
   kojom se Europskoj komisiji odobrava da u ime Europske zajednice za atomsku energiju sklopi Sporazum o daljnjem radu Međunarodnog znanstveno-tehnološkog centra
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice za atomsku energiju, a posebno njegov članak 4. i članak 101. stavak 2.,
   uzimajući u obzir prijedlog Europske komisije,
   budući da:

               (1)

               Vijeće je 21. listopada 2013. ovlastilo Komisiju da započne s pregovorima za sklapanje Sporazuma o daljnjem radu Međunarodnog znanstveno-tehnološkog centra između Europske unije i Europske zajednice za atomsku energiju („Euratom”) kao jedne stranke, Gruzije, Japana, Kirgiske Republike, Kraljevine Norveške, Republike Armenije, Republike Kazahstana, Republike Koreje, Republike Tadžikistana i Sjedinjenih Američkih Država („Sporazum”).

               (2)

               Ti su pregovori uspješno završeni te je Sporazum parafiran 22. lipnja 2015.

               (3)

               Sporazum također obuhvaća pitanja iz nadležnosti Euratoma.

               (4)

               Potpisivanje Sporazuma podliježe posebnom postupku u pogledu pitanja obuhvaćenih Ugovorom o Europskoj uniji i Ugovorom o funkcioniranju Europske unije.

               (5)

               Komisiji bi trebalo odobriti da u ime Euratoma sklopi Sporazum u pogledu pitanja iz nadležnosti Euratoma,

         DONIJELO JE OVU ODLUKU:
   Članak 1.
   Europskoj komisiji odobrava se da u ime Europske zajednice za atomsku energiju sklopi Sporazum o daljnjem radu Međunarodnog znanstveno-tehnološkog centra (1).
   Članak 2.
   Ova Odluka stupa na snagu na dan donošenja

      Sastavljeno u Bruxellesu 26. listopada 2015.

            Za Vijeće

            Predsjednica

         F. MOGHERINI

      (1)  Tekst Sporazuma bit će priložen Odluci Vijeća o sklapanju, u ime Unije, Sporazuma o daljnjem radu Međunarodnog znanstveno-tehnološkog centra.


title: 2014/352/EU: Odluka Vijeća od 21. svibnja 2014. o imenovanju europske prijestolnice kulture za 2018. godinu u Nizozemskoj

text:
               14.6.2014

               HR

               Službeni list Europske unije

               L 175/26

         ODLUKA VIJEĆA
   od 21. svibnja 2014.
   o imenovanju europske prijestolnice kulture za 2018. godinu u Nizozemskoj

      (2014/352/EU)

   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Odluku br. 1622/2006/EZ Europskog parlamenta i Vijeća od 24. listopada 2006. o utvrđivanju djelovanja Zajednice za manifestaciju Europska prijestolnica kulture za godine od 2007. do 2019. (1), a posebno njezin članak 9. stavak 3.,
   uzimajući u obzir preporuku Europske komisije,
   uzimajući u obzir izvješće povjerenstva za odabir iz rujna 2013. o postupku odabira europske prijestolnice kulture u Nizozemskoj,
   budući da:
   Kriteriji iz članka 4. Odluke br. 1622/2006/EZ u cijelosti su ispunjeni,
   DONIJELO JE OVU ODLUKU:
   Članak 1.
   Leeuwarden se imenuje „europskom prijestolnicom kulture 2018.” u Nizozemskoj.
   Članak 2.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 21. svibnja 2014.

            Za Vijeće

            Predsjednik

         A. KYRIAZIS

      (1)  SL L 304, 3.11.2006., str. 1.